title: Sotataito

text: Sotilasstrategia tutkii ja kehittää sodankuvaa, sotilasoperaatioita, liikekannallepanosuunnitelmia, reservien luomista, sotasuunnitelmia, strategisia menetelmiä, joukkojen yhteistoimintaa, johtamismenetelmiä ja sotatoimien johtamista. Taktiikan päätarkoituksena on viime aikojen taistelujen tutkiminen, taistelutapojen kehittäminen ja taistelun johtaminen sekä joukkojen yhteistoiminnan järjestely. Operaatiotaitoon sisältyy perinteisen määritelmän mukaan operaatioiden suunnittelu sekä niiden toteuttaminen Operaatiotaidossa (art of operations) liitetään yhteen taistelujen johtamisen taito sekä strategisen tason ymmärrys parhaamman ja kustannustehokkaimman sodankäynnin toteutustavan löytämiseksi. Operaatiotaidon avulla yhdistetään eri puolustushaarojen vaikuttavuus, koska operaatioiden kokonaisuus muodostuu useista osista, ollen tosin enemmän kuin osiensa summa (art of operations).


title: Sotataito

text: Sotataidon alalla tarkatellaan myös ilmasota- ja meristrategiaa sekä meritaktiikkaa, jonka piiriin kuuluu alusten ryhmittäminen, ohjailu ja niiden aseiden käyttö. Meristrategian päämääränä on valita merisotaan voimavarojen mahdollistama sodankäyntitapa, turvata valtakunnan meriyhteydet ja satamat sekä huolehtia alusten ja aseiden täydennyksistä ja huolloista. Ilmasotastrategian osa-alueita ovat strateginen lentotiedustelu koko maapallolla, strategiset hyökkäykset strategisilla ilmavoimilla ja ohjuksilla, strategiset lentokuljetukset eli joukkojen siirrot mantereelta toiselle, ilmapuolustus ja taktinen lentotoiminta.


title: Gervasio Deferr

text: Gervasio Deferr Ángel (s. 7. marraskuuta 1980 Barcelona) on espanjalainen entinen telinevoimistelija ja kaksinkertainen olympiavoittaja. Hän oli maansa ensimmäinen voimistelun olympiavoittaja.


title: Gervasio Deferr

text: Deferr voitti hypyn olympiakultaa Sydneyn vuoden 2000 ja Ateenan vuoden 2004 kesäolympialaisissa. Ateenassa hän sijoittui lisäksi permannolla neljänneksi. Pekingin kesäolympialaisissa 2008 Deferr voitti hopeaa permannolla.


title: Gervasio Deferr

text: Permannolla Deferr voitti MM-kilpailuista kaksi hopeamitalia ja EM-kilpailuista yhden hopeamitalin. Hän menetti vuoden 2002 MM-kilpailujen permannon hopeamitalinsa jäätyään kiinni marihuanasta.


title: Gervasio Deferr

text: Deferr ilmoitti lopettavansa kilpailijanuransa tammikuussa 2011.


title: Frikyrklig samverkan

text: Frikyrklig samverkan r.f. on suomenruotsalaisten vapaakirkkojen yhteistyöelin, jolla on yli 20 kehitysyhteistyöhanketta 20 maassa. Järjestöllä on useita terveys-, vammais- ja hiv-hankkeita.


title: Frikyrklig samverkan

text: Frikyrklig samverkan r.f.:n kotisivut


title: Giuseppe Giannini

text: Giuseppe Giannini (s. 20. elokuuta 1964 Rooma, Italia) on italialainen jalkapalloilija.


title: Giuseppe Giannini

text: Giannini edusti pääosan urastaan Romaa. Hän on seuraikonin asemassa.


title: Giuseppe Giannini

text: Giannini oli pelipaikaltaan keskikenttäpelaaja. Hän pelasi yleensä hyökkäävässä roolissa.


title: Giuseppe Giannini

text: Giannini pelasi viimeiset juniorivuotensa Romassa. Seuran edustusjoukkueessa Serie A:ssa hän pelasi vuosina 1981–1996. Roman kapteenina Giannini toimi vuosina 1987–1996. Hän on seuran virallisten otteluiden listalla kolmantena 437 esiintymisellään. Giannini voitti Roman riveissä Italian-mestaruuden vuonna 1983. Lisäksi hän saavutti seurassa kolme Italian cupin voittoa.


title: Giuseppe Giannini

text: Vuosina 1996–1997 Giannini edusti Itävallan Bundesliigassa Sturm Grazia. Vuosina 1997–1999 hän edusti Serie A:ssa ja Serie B:ssä Napolia ja Lecceä.


title: Giuseppe Giannini

text: Italian maajoukkueessa Giannini pelasi 47 ottelua ja teki niissä kuusi maalia vuosina 1986–1991. Hän edusti Italiaa EM-kilpailuissa vuonna 1988 ja MM-kilpailuissa vuonna 1990. Giannini saavutti MM-pronssia Italiassa järjestetyissä vuoden 1990 kilpailuissa. Hän saavutti lisäksi alle 21-vuotiaiden EM-hopeaa vuonna 1986.Peliuransa jälkeen Giannini on työskennellyt valmentajana. Hän on valmentanut kolmannella sarjatasolla ja Romanian pääsarjassa.


title: Centralia (Pennsylvania)

text: Centralia on kunta Yhdysvaltojen itärannikolla, Pennsylvaniassa. Kaupunki on nykyään lähes autio, lukuun ottamatta kymmentä asukasta, jotka ovat kieltäytyneet hylkäämästä kotikaupunkiaan. Vielä 1981 asukasluku oli yli tuhat.


title: Centralia (Pennsylvania)

text: Kaupungin autioituminen sai alkunsa vuonna 1966, kun kaupungin alla sijaitsevassa kivihiilikaivoksessa syttyi tulipalo. Paloa yritettiin sammuttaa useita kertoja 1960- ja 1970-luvuilla, mutta kaivoksessa ollut antrasiitti paloi niin kuumasti, että vesi jolla tulta yritettiin sammuttaa, vain haihtui. Kivihiilipalo levisi koko kaupungin alle, ja myrkyllisiä palokaasuja alkoi 1970-luvulla purkautua maan pinnalle useista paikoista. Palojen pehmitettyä maata muun muassa Centralian päätie sortui paikoittain. Suurin osa lopuistakin asukkaista lähti kaupungista 1992, kun liittovaltio osti suuren osan taloista ja purki ne. Centralian postinumerokin poistettiin käytöstä vuonna 2002. Kauhuelokuva Silent Hillin ohjaaja sai inspiraatiota elokuvan tekoon Centralian aavekaupungista.


title: Petter Næss

text: Petter Næss (s. 14. maaliskuuta 1960 Oslo, Norja) on norjalainen näyttelijä ja elokuvaohjaaja. Hänen ensimmäinen ohjauksensa oli "Kaamea kankkunen" vuonna 1999. Næssin tunnetuin elokuva "Elling" oli ehdokkaana parhaan vieraskielisen elokuvan Oscariin vuonna 2000. "Into the White" (2012) kertoo Norjasta toisen maailmansodan aikaan.


title: Rukousystävät

text: Rukousystävät ry on kristillinen yhdistys, jonka tarkoituksena on rukoilemalla auttaa elämässään kriisitilanteisiin joutuneita ihmisiä, sekä ohjata heitä kristilliseen uskoon. Yhdistys on rekisteröity 6.11.2001.


title: Rukousystävät

text: Tärkein toimintamuoto on esirukouspalvelu ja vuosittain yhdistys pyrkii järjestämään 100-150 rukoustapahtumaa yhteistyössä paikallisten evankelis-luterilaisten seurakuntien ja muiden kristillisten yhteisöjen kanssa eri puolilla Suomea, Suomen lähialueilla sekä ulkomailla toimivissa suomalaisseurakunnissa. Tapahtumien tunnetuin puhuja ja esirukoilija on Pirkko Jalovaara.


title: Rukousystävät

text: Lisäksi yhdistys tekee TV- ja radiotyötä kristillisillä kanavilla (TV7 ja Radio Dei) sekä julkaisee Rukousystävä-lehteä. Rukous-Kustannus Oy on vuonna 1993 perustettu hengellistä kirjallisuutta sekä ääni- ja kuvatallenteita tuottava ja kustantava yritys, joka toimii läheisessä yhteistyössä Rukousystävät ry:n kanssa.


title: Rukousystävät

text:
Syyskuussa 2014 uutisoitiin, että Helsingin poliisi epäilee Pirkko Jalovaaraa rahankeräysrikoksesta ja epäilee hänen hankkineen lupaehtojen vastaisesti Rukousystävät-yhdistyksen nimissä yli miljoona euroa vuosien 2009-2013 välisenä aikana. Jalovaara on itse kiistänyt syyllistyneensä rikokseen.
Rukousystävät ry on tehnyt myös lähetys- ja avustustyötä eteläisessä Intiassa Andhra Pradeshin osavaltiossa.


title: Ana Porgras

text: Ana Porgras (s. 18. joulukuuta 1993 Galați) on romanialainen telinevoimistelija ja maailmanmestari.


title: Ana Porgras

text: Porgras voitti puomilla maailmanmestaruuden Rotterdamissa 2010. Lontoon MM-kilpailuissa 2009 hän voitti eritasonojapuilla pronssia. Birminghamin EM-kilpailuissa 2010 Porgras voimisteli Romanian pronssia voittaneessa joukkueessa.


title: Giuseppe Baresi

text: Giuseppe "Beppe" Baresi (s. 7. helmikuuta 1958 Travagliato, Italia) on italialainen entinen jalkapalloilija ja nykyinen jalkapallovalmentaja. Hän toimii Serie A:n Interin apulaisvalmentajana.


title: Giuseppe Baresi

text: Baresi oli pelipaikaltaan puolustaja. Hän pystyi pelaamaan myös keskikentällä.


title: Giuseppe Baresi

text: Baresi edusti Interiä Serie A:ssa vuosina 1976–1992. Hän toimi myös seuran kapteenina. Baresi saavutti Interin riveissä muun muassa kaksi Italian-mestaruutta ja UEFA Cupin voiton. Hän edusti lisäksi Serie B:ssä Modenaa vuosina 1992–1994.


title: Giuseppe Baresi

text: Italian maajoukkueessa Baresi pelasi vuosina 1979–1986 17 ottelua. Hän edusti Italiaa 1980 EM-kilpailuissa ja 1986 MM-kilpailuissa.Baresi on toiminut Interin apulaisvalmentajana José Mourinhon alaisuudessa vuosina 2008–2010 ja Leonardon alaisuudessa vuodesta 2010. Aiemmin hän työskenteli Interin junioripuolella.


title: Giuseppe Baresi

text: Baresin veli Franco on myös entinen jalkapalloilija. Hän edusti koko uransa Interin paikallisvastustajaa Milania.


title: Friedrich Max Müller

text: Friedrich Max Müller (6. joulukuuta 1823 Dessau – 28. lokakuuta 1900 Oxford) oli saksalais-englantilainen kielitieteilijä ja uskontotieteilijä. Hän kuuluu Intian kielten tutkimuksen uranuurtajiin ja vertailevan uskontotieteen perustajiin.


title: Friedrich Max Müller

text: Max Müller oli runoilija Wilhelm Müllerin ja Adelheid Basedow'n kahdesta lapsesta nuorempi. Säveltäjä Carl Maria von Weber oli hänen kummisetänsä. Kun Max oli kolmivuotias, hänen isänsä kuoli.


title: Friedrich Max Müller

text: Max opiskeli Leipzigin Nikolainkoulussa ("Schola Nikolaitana") ja Leipzigin yliopistossa, jossa hänen oppiaineitaan olivat filologia ja filosofia. Hän jatkoi opintojaan Berliinissä lukuvuonna 1844–1845 ja Pariisissa 1845 ja perehtyi arabiaan, sanskritiin ja persiaan. Seuraavana vuonna hän muutti Isoon-Britanniaan tutkimaan Itä-Intian kauppakomppanian kokoelmissa olevia sanskritinkielisiä tekstejä. Ajan mittaan hänestä tuli yksi Britannian tärkeimpiä akateemisia Intian-asioiden kommentaattoreita.


title: Friedrich Max Müller

text: Müller alkoi jo 1840-luvulla julkaista itämaisten tekstien käännöksiä, aluksi saksan kieleen ja sittemmin englannin kieleen. Näistä mainittakoon "Hitopadeśa" (Leipzig 1844), Kālidāsan "Meghadūta" (Königsberg 1847) ja "Rigveda" (Lontoo 1849–1874). Hän käytti ensimmäisenä sanskritista omaksuttua sanaa "arjalainen" ("āryā") tarkoittamaan erästä indoeurooppalaista kieliryhmää, mutta sittemmin sanalla alettiin tarkoittaa pohjoista herrarotua (mm. Arthur de Gobineau) ja se sai rasistista sävyä.


title: Friedrich Max Müller

text: Max Müller oli vuodesta 1851 alkaen Oxfordin yliopiston Christ Churchin jäsen ja työskenteli luennoitsijana ja vuodesta 1854 alkaen kielitieteen professorina. Hän työskenteli myös Bodleiana-kirjaston kokoelmanhoitajana. Vuonna 1868 yliopistoon perustettiin vertailevan teologian professuuri, ja Müller nimitettiin viran ensimmäiseksi hoitajaksi. Tämä herätti levottomuutta kristillisissä piireissä, koska tällaisen tutkimuksen arveltiin saattavan kristinuskon yleismaailmallisuuden kyseenalaiseksi.


title: Friedrich Max Müller

text: Müller suhtautui mytologioihin antidarwinistisesti: myytit olivat eräänlaista "esitiedettä" kulttuurin kehityksessä, ja luonnonvoimat olivat vaikuttaneet varhaisimpien uskontojen kehitykseen.


title: Friedrich Max Müller

text: Vuonna 1875 Müller luopui professuuristaan ja keskittyi julkaisemaan tieteellisiä tutkimuksia ja itämaisten pyhien tekstien käännöksiä. Hänen johdollaan julkaistiin 50-osainen "Sacred Books of the East" (1879–1910). Sarja sisältää hindulaisuuden, buddhalaisuuden, taolaisuuden, kungfutselaisuuden, zarathustralaisuuden, jainalaisuuden ja islamin keskeisimmät tekstit, osa Müllerin käännöksinä.


title: Friedrich Max Müller

text: Max Müllerin puoliso oli Georgina Adelaide Müller. Heidän poikansa Wilhelm Max Müller (1867–1919) oli merkittävä orientalisti.


title: Pietro Badoglio

text: Pietro Badoglio (28. syyskuuta 1871 Grazzano Monferrato – 1. marraskuuta 1956 Grazzano Badoglio (ent. Grazzano Montferrato)) oli italialainen marsalkka, joka kohosi korkeisiin asemiin fasistien vallan aikana ja toimi diktaattori Benito Mussolinin syrjäyttämisen jälkeen Italian pääministerinä vuosina 1943–1944. Hänen johdollaan Italia irtautui Saksan liittolaisuudesta toisessa maailmansodassa.


title: Pietro Badoglio

text: Badoglion sotilasura Italian armeijassa alkoi vuonna 1890 tykistöupseerina. Hän osallistui vuonna 1896 sotaan Etiopiaa ja 1911–1912 sotaan Turkkia vastaan. Badoglio ansioitui ensimmäisessä maailmansodassa muun muassa suunnittelemalla ja johtamalla menestyksekkäästi Monte Sabotinon valtausta elokuussa 1916. Vaikka hänen johtamansa joukot kärsivät tappion Caporetton taistelussa 24. lokakuuta 1917, hän yleni silti sodan aikana kenraaliksi ja johti Italian valtuuskuntaa aseleponeuvotteluissa. Hän toimi myös Italian yleisesikunnan päällikkönä vuosina 1919–1921. Badoglio suhtautui Mussoliniin aluksi viileästi ja pysytteli jonkin aikaa sivussa politiikasta Mussolinin noustua pääministeriksi vuonna 1922. Hän oli lyhyen aikaa Italian suurlähettiläänä Brasiliassa, mutta toukokuussa 1925 Mussolini nimitti hänet takaisin yleisesikunnan päälliköksi. Badoglio ylennettiin Italian marsalkaksi 26. toukokuuta 1926.


title: Pietro Badoglio

text: Badoglio toimi vuosina 1928–1934 Libyan kuvernöörinä ja käytti arvonimeä "Sabotinon markiisi". Sodassa Etiopiaa vastaan Badoglio otti Italian joukot komentoonsa vuonna 1935 ja onnistui valloittamaan Etiopian pääkaupungin Addis Abeban. Menestyksekkään valloituksen jälkeen hän toimi vuonna 1936 lyhyen aikaa Etiopian varakuninkaana ja sai myöhemmin arvonimen "Addis Abeban herttua".


title: Pietro Badoglio

text: Vuonna 1940 Italia ei Badoglion mielestä ollut valmis liittymään toiseen maailmansotaan, mutta Mussolini oli eri mieltä. Badoglio erosi yleisesikunnan päällikkyydestä 4. joulukuuta 1940 katastrofaalisen Kreikan-valloitusyrityksen aikana ja pesi kätensä Mussolinin sotapolitiikasta. Kun Fasistien suuri neuvosto syrjäytti Mussolinin 25. heinäkuuta 1943, Badoglio nimitettiin uuden hallituksen johtoon. Badoglion hallitus teki sotilaallisesti toivottomassa tilanteessa aselevon liittoutuneiden kanssa 3. syyskuuta ja ilmoitti viisi päivää myöhemmin antautuvansa ehdoitta. Kansallinen fasistipuolue lakkautettiin ja 13. lokakuuta Italia julisti sodan entiselle liittolaiselleen Saksalle. Saksan miehitettyä pääosan maasta Badoglion hallitus joutui pakenemaan Etelä-Italiaan liittoutuneiden turviin.


title: Pietro Badoglio

text: Badoglio erosi pääministerin paikalta Rooman vapautuksen jälkeen kesäkuussa 1944. Hän vetäytyi loppuiäkseen kotitilalleen Grazzano Badoglioon.


title: Drance

text: Drance (myös Dranse) on Lounais-Sveitsissä, Valais'n kantonissa virtaava Rhônen sivujoki, joka saa alkunsa Italian raja-alueelta. Drance laskee Rhôneen Martignyn kaupungin lähellä.


title: Drance

text: Drancen keskimääräinen virtaama vuonna 2010 oli 8 m³/s. Joen sadanta-alue on 672 km², josta jäätiköitä on 14 %. Alueen keskimääräinen korkeus on 2 245 m mpy.


title: Drance

text: Drancella on kolme alkujokea, joissa on useita vesivoimaloita.


title: Drance

text:
"Drance de Bagnes" on itäisin haara, jonka alkupäässä on Lac de Mauvoisin -patojärvi. Joessa on kolme Mauvoisin AG:n vesivoimalaa:"Drance de Entremont" on keskimmäinen haara, jonka alkulähteet ovat Ison Sankt Bernhardin solan tienoilla. Joessa on Lac des Toules -patojärvi ja kolme vesivoimalaa:
Lisäksi Sankt Bernhardin maantietunnelissa on 1,4 MW voimala, jonne johdetaan vesi L'Hospitalet -patojärvestä tunnelin yläpuolelta.


title: Drance

text: "Drance de Ferret" on läntisin haara, joka alkaa Col Ferret -solan alueelta.


title: Drance

text: Pääuoman loppupäässä, lähellä Martignyä, on Martigny-Bourgin voimala (13 MW), jonka omistaja Forces Motrices de Martigny-Bourg S.A.


title: Ioánnis Metaxás

text: Ioánnis Metaxás (, 12. huhtikuuta 1871 Ithaka – 29. tammikuuta 1941 Ateena) oli kreikkalainen kenraali ja poliitikko. Hän toimi Kreikan pääministerinä sekä sotilasdiktaattorina vuosina 1936–1941.


title: Ioánnis Metaxás

text:
Metaxás palveli sotilaana Kreikan–Turkin sodassa vuonna 1897 ja jatkoi sotilasopintojaan Saksassa. Hän toimi Kreikan pääesikunnassa Balkanin sotien aikana 1912–1913 ja vuonna 1913 hänet nimitettiin esikunnan päälliköksi. Hänet ylennettiin kenraaliksi vuonna 1916. Metaxás vastusti Kreikan osallistumista ensimmäiseen maailmansotaan ja pääministeri Elefthérios Venizélosin suunnitelmaa läntisen Anatolian valloittamiseksi. Kenraali Metaxás oli poliittiselta ajattelultaan voimakas monarkisti ja vuonna 1917 hän lähti maanpakoon yhdessä syrjäytetyn kuningas Konstantin I:n kanssa. Molemmat palasivat vuonna 1920. Kreikan muututtua tasavallaksi vuonna 1923 Metaxás pakeni toistamiseen maasta, mutta palasi tällä kertaa pian. Hän perusti 1920-luvulla "Kómma ton Eleftherofrónon" (Kόμμα των Ελευθεροφρόνων) -nimisen rojalistisen puolueen, jonka vaihteleva kannatus ei kuitenkaan vielä riittänyt nostamaan häntä valtaan. Metaxás oli vuonna 1928 lyhyen aikaa ministerinä, mutta muuten hän oli oppositiossa koko toisen tasavallan ajan.
Vuonna 1935 monarkia palautettiin Kreikassa ja 13. huhtikuuta 1936 kuningas Yrjö II nimitti Metaxásin pääministeriksi. Yhteiskunnallisten levottomuuksien torjumiseksi Metaxás julisti pian poikkeustilan, hajotti parlamentin, lakkautti puolueet ja julisti 4. elokuuta 1936 perustetuksi niin sanotun "elokuun neljännen hallinnon". Se merkitsi käytännössä sotilasdiktatuuria, mikä lopetti demokratian Kreikassa. Maata kuolemaansa asti johtanut Metaxás sai arvonimen "Archigós", ”johtaja”. Hänen hallintonsa otti useissa asioissa mallia italialaisesta fasismista, vaikkei perustunutkaan puolueen valtaan tai selkeään ideologiaan.


title: Ioánnis Metaxás

text: Metaxás pyrki pitämään Kreikan sivussa toisesta maailmansodasta, mutta Benito Mussolinin johtaman Italian joukot hyökkäsivät siitä huolimatta Albanian kautta Kreikkaan lokakuussa 1940. Seuranneessa sodassa kreikkalaiset onnistuivat menestyksekkäästi pitämään pintansa, mikä lisäsi Metaxásin mainetta sotapäällikkönä ja kansallissankarina. Hän ehti kuolemaan luonnollisen kuoleman tammikuussa 1941, kolmisen kuukautta ennen kuin Saksan joukot tulivat italialaisten avuksi ja valloittivat Kreikan.


title: Ludvig IV (keisari)

text: Ludvig IV Baijerilainen (, 1282–1347) oli Wittelsbachin sukuun kuulunut Saksan kuningas (1314–), Italian kuningas (1314–) ja Pyhä Rooman keisari (1328–).


title: Ludvig IV (keisari)

text: Ludvig syntyi Münchenissä Baijerin herttua Ludvigin ja Rudolf I Habsburgilaisen tyttären Matilda Habsburgilaisen poikana.


title: Ludvig IV (keisari)

text: Hän oli Ylä-Baijerin herttua vuodesta 1294/1301 isoveljensä Rudolfin kanssa, Brandenburgin rajakreivi ja Kurpfalzin vaaliruhtinas. Hän hallitsi myös Ala-Baijeria, Hainautia, Hollantia, Zeelantia ja Frieslandia.


title: Ludvig IV (keisari)

text: Ludvig koulutettiin Wienissä ja hän hallitsi Ylä-Baijeria veljensä kanssa, mutta joutui kiistoihin Habsburgien kanssa, mikä johti sotaan hänen veljeään vastaan. Rauha tehtiin Münchenissä 1313.


title: Ludvig IV (keisari)

text:
Keisari Henrik VII Luxemburgilaisen kuoltua 1313
Elektorit valitsivat lokakuussa 1314 Ludvigin serkun Fredrik III Kauniin kuninkaaksi. Seuraavana päivänä kuitenkin Luxemburgin suvun tukijat järjestivät oman vaalinsa Mainzin arkkipiispa Pietari Aspeltilaisen johdolla ja valitsivat Ludvigin kuninkaaksi. Tämän jälkeen arkkipiispa kruunasi Ludvigin nopeasti Aachenin katedraalissa, kun Henrik oli vielä menossa Kölnin arkkipiispan kruunattavaksi.


title: Ludvig IV (keisari)

text: Seuranneessa verisessä sodassa Fredrik näytti pääsevän lopulta niskan päälle, mutta hän kärsi tappion Ampfingissa lähellä Mühldorfia 28. syyskuuta 1322. Fredrik jäi vangiksi, kuten 1300 aatelista Itävallasta ja häntä tukeneesta Salzburgin hiippakunnasta.


title: Ludvig IV (keisari)

text: Ludvig piti Fredrikiä vankina Trausnitzin linnassa kolme vuotta, mutta joutui vapauttamaan hänet 1325 Fredrikin veljen Leopoldin ja paavi Johannes XXII:n asettaman pannan vuoksi. Fredrik tunnusti Ludvigin kuninkaaksi ja lupasi saada myös veljensä vannomaan hänelle valan, tai hän palaisi vankeuteen. Vaikka paavi vapauttikin hänet valasta Fredrik palasi Müncheniin, jolloin Ludvig tästä rehellisyydestä päätti uudistaa ystävyytensä hänen kanssaan ja hallita valtakuntaa yhteisesti. Ulmin sopimuksessa sovittiin että Fredrik saisi hallita Saksaa roomalaisten kuninkaana, kun taas Ludvig kruunattaisiin keisariksi Roomassa. Leopoldin kuoltua 1326 Fredrik vetäytyi hallitsemaan vain Itävaltaa.


title: Ludvig IV (keisari)

text: Ludvig matkusti Italiaan ja hänet kruunattiin Italian kuninkaaksi Milanossa 1327. Jo aiemmin hän oli lähettänyt armeijan suojelemaan Milanoa Napolin kuningaskuntaa vastaan Ranskan kanssa. Tammikuussa 1328 Ludvig saapui Rooman ja hänet kruunasi keisariksi senaattori Sciarra Colonna. Kolme kuukautta myöhemmin Ludvig julisti paavin erotetuksi heresian vuoksi. Hän asetti fransiskaani Pietro Rainalduccin vastapaavi Nikolaus V:ksi, mutta molemmat joutuivat pakenevaan Roomasta, kun Napolin kuningas Robert lähetti heitä vastaan laivaston ja armeijan. Täyttääkseen valansa Ludvig perusti Baijeriin Ettalin luostarin.


title: Ludvig IV (keisari)

text: Kirkon ja valtion eroa kannattavat filosofit kuten Michele di Cesena, Marsilius Padovalainen ja Vilhelm Occamilainen saivat nyt oleskella keisarin hovissa Münchenissä. Myöhemmät epäonnistuneet neuvottelut paavinistuimen kanssa johtivat vuoden 1338 Rhensen julistukseen elektorien kesken.


title: Ludvig IV (keisari)

text: Ludvig liittoutui Englannin Edvard III:n kanssa Ranskan Filip VI:ia vastaan, joka suojeli uutta paavi Benedictus XII:tta Avignonissa. Filip VI oli estänyt sopimuksen keisarin ja paavin välillä.


title: Ludvig IV (keisari)

text: Ludvig suojeli Saksalaista ritarikuntaa ja 1337 hänen väitetään myöntäneen ritarikunnalle oikeuden valloittaa Liettua ja Venäjä, vaikka veljestö oli pyytänyt vain kolmea pientä aluetta. Vuonna 1340 Ludvig antoi Lyypekille oikeuden lyödä kultaista guldenia.


title: Ludvig IV (keisari)

text: Vanhemmalle pojalleen, josta tuli Baijerin Ludvig V, hän antoi Brandenburgin. Veljenpojilleen Rudolfille ja Rupertille hän palautti Kurpfalzin. Kärntenin hän antoi keisarilliseksi läänitykseksi sukulaisilleen Habsburgeille.


title: Ludvig IV (keisari)

text: Juhana I:n kuoltua 1340 Ludvig peri Ala-Baijerin ja yhdisti ruhtinaskunnan. Juhanan äiti, Luxemburgin sukua, joutui palaamaan Böömiin. Vuonna 1342 Ludvig otti myös Tirolin Wittelsbachille peruuttamalla Böömin Juhana Heinrichin ja hänen vaimonsa Margaretin avioliiton ja naitti Margaretin pojalleen Ludvig V:lle. Vuonna 1345 keisari määräsi Alankomaiden alueet vaimolleen Margaretille.


title: Ludvig IV (keisari)

text: Ludvigin holtiton politiikka toi hänelle paljon vihollisia, ja kesällä 1346 Kaarle IV valittiin kilpailevaksi kuninkaaksi paavi Klemens VI:n tuella. Ludvig oli kuitenkin saanut kannatusta keisarillisten vapaakaupunkien keskuudessa ja myös Habsburgit pysyivät uskollisina. Crécyn taistelussa 26. elokuuta 1346 Kaarle IV:n isä Juhana Luxemburgilainen surmattiin, mutta Kaarle pääsi pakoon.


title: Ludvig IV (keisari)

text: Ludvigin kuolema sairauskohtaukseen syksyllä 1347 päätti sodan. Hänet haudattiin Frauenkircheen.


title: Immolation

text: Immolation on yhdysvaltalainen death metal-yhtye.


title: Rakkasiilikäs

text: Rakkasiilikäs ("Holoarctia puengeleri") on harvinainen, siilikkäisiin kuuluva perhoslaji.


title: Rakkasiilikäs

text: Rakkasiilikäs on jokseenkin mustavalkoinen, keskikokoinen perhonen, jonka suojaväri sopii erinomaisesti naamioimaan perhosen jäkäläpintaisille kiville. Etusiivet ovat tummat, mutta siipisuonten kohdalla on vaaleaa. Lisäksi siivessä on kaksi vaaleaa, jyrkästi mutkittelevaa poikkijuovaa. Laji on muunteleva eli vaalean ja tumman värin osuudet vaihtelevat. Takasiipien väri on etusiipiä vaaleampi ja vaihtelee valkoisesta ja harmaatäpläisestä tasaisen harmaaseen. Siipiväli on 31–37 mm.


title: Rakkasiilikäs

text: Toukka on musta ja siinä on kiehkuroittain vaaleita karvoja.


title: Rakkasiilikäs

text: Melko samannäköinen laji on tunturisiilikäs ("Grammia quenseli").


title: Rakkasiilikäs

text: Rakkasiilikäs on arktinen laji, jonka levinneisyys ulottuu Ruotsin ja Norjan tuntureilta Kuolan niemimaan kautta Uralille, Altaivuoristoon ja Beringinsalmen yli Alaskaan. Lentoaika on kesä-heinäkuussa.


title: Rakkasiilikäs

text: Ruotsista rakkasiilikäs löytyi ensi kerran vuonna 1967 ja Norjasta vuonna 2000. Suomesta laji löytyi, kun sellainen saatiin kasvatettua Enontekiön kunnan alueelta löytyneestä kotelosta vuonna 2010 Pohjoismaissa ja Kuolan niemimaalla tavattavat yksilöt ovat omaa alalajiaan "H. p. fridolini".


title: Rakkasiilikäs

text: Rakkasiilikkään elintavat tunnetaan melko huonosti. Lajin esiintyminen on erittäin paikoittaista. Se elää aurinkoisilla, matalakasvustoisilla tunturipaljakoilla 600–1400 metrin korkeudessa. Yhteinen piirre kaikille esiintymille on vähintään kämmenen kokoiset, laakeat kivet. Ilmeisesti tällaisen kivikon mikroilmaston vuoksi toukat ja aikuiset perhoset viettävät suuren osan aikaansa kivien joukossa. Naaras munii 300–400 munaa, jotka nekin se asettaa kivien alapinnoille. Toukka talvehtii yleensä kaksi, joskus jopa kolme kertaa. Täysikasvuinen toukka koteloituu kivien alle.


title: Rakkasiilikäs

text: Koirasyksilöiden on nähty lentävän aurinkoisina päivinä hyvin nopeasti kivikon seassa lähellä maan pintaa. Aikuiset perhoset eivät ilmeisesti nauti ravintoa.


title: Rakkasiilikäs

text: Ruotsin kansallisessa uhanalaisarvioinnissa laji on luokiteltu vaarantuneeksi.


title: Rakkasiilikäs

text: Luonnossa on hyvin harvoin tavattu ruokailevia toukkia. Ilmeisesti toukat elävät ainakin vaivaispajulla ("Salix herbacea") ja verkkolehtipajulla ("Salix reticulata").


title: Rebecca Black

text: Rebecca Black (s. 21. kesäkuuta 1997) on yhdysvaltalainen poplaulaja, joka sai laajaa huomiota vuonna 2011 julkaistulla singlellään "Friday", jonka on tuottanut Ark Music Factory. 15. kesäkuuta 2011 kappaleen musiikkivideota YouTube-palvelussa oli katsottu yli 160 miljoonaa kertaa (joista yli 90 prosenttia ei ollut pitänyt videosta). Muutamaa päivää myöhemmin kappaleen musiikkivideo kuitenkin poistettiin YouTubesta tekijänoikeussyistä. Brittiläisen "The Sun" -lehden haastattelussa Black vahvisti, että hän on alkanut kerätä materiaalia esikoisalbumiinsa.


title: Rebecca Black

text: "Friday" on saanut negatiivisen vastaanoton ja sitä on kutsuttu "huonoimmaksi lauluksi ikinä". Se on myös YouTuben eniten negatiivisia ääniä saanut video yli 3 miljoonalla äänellä. Se ohitti Justin Bieberin "Baby"-kappaleen negatiivisilla äänillä 29. maaliskuuta 2011. Black oli myös viikon ajan mikroblogipalvelu Twitterin puhutuimpia aiheita.


title: Rebecca Black

text: Black julkaisi toisen singlensä "My Moment" Youtubessa 18. heinäkuuta 2011, ja se saavutti puolitoistamiljoonaa katsojaa alle päivässä; kappaleen musiikkivideo on saanut yleisöltä sekä positiivista että negatiivista kritiikkiä. Kappaleen on kirjoittanut Brandon Hamilton, ja sen ovat tuottaneet Quinton Tolbert ja Charlton Pettus.


title: Rebecca Black

text: Black syntyi kesäkuussa 1997 Anaheim Hillsin naapuristossa Orangen piirikunnassa, Kaliforniassa. Hänen vanhempansa ovat eläinlääkärit John Black ja Georgina Marquez Kelly. Hän aloitti julkisesti laulamisen vuonna 2008.


title: Rebecca Black

text: Loppuvuodesta 2010 Blackin luokkatoveri kertoi hänelle losangelesilaisesta Ark Music Factorysta, omakustanteisiin erikoistuneesta levy-yhtiöstä. Black sai positiivista huomiota, kun kyseisen levy-yhtiön nauhoittama ja tuottama Blackin "Friday"-single julkaistiin YouTubessa ja iTunesissa. Kappale ladattiin YouTubeen 10. helmikuuta 2011. Ensimmäisenä kuukautena se keräsi noin tuhat katsojaa, mutta 11. maaliskuuta 2011 linkkiä alettiin levittää yhteisöpalveluissa, kuten Twitterissä. Video keräsi muutamassa päivässä miljoonia katsojia nousten esimerkiksi Twitterin puhutuimpien aiheiden joukkoon ja keräten enimmäkseen negatiivista huomiota tiedotusvälineissä. Billboard-aikakauslehti uutisoi, että viikko singlen myynnin aloittamisen jälkeen 22. maaliskuuta 2011 sitä oli myyty noin 40 000 kappaletta. Black esiintyi 22. maaliskuuta 2011 yhdysvaltalaisen "The Tonight Show with Jay Leno" -talkshow'n jaksossa, jossa hän esitti singlensä ja keskusteli negatiivisesta huomiosta, jota on joutunut kohtaamaan. Kappale debytoi "Billboard" Hot 100 ja New Zealand Singles Chart -musiikkilistoilla sijoille 58 ja 33. Britannian singlelistalla se saavutti sijan 61.


title: Santa Clara (Kalifornia)

text: Santa Clara on kaupunki Santa Claran piirikunnassa Kaliforniassa Yhdysvalloissa. Vuoden 2009 arvion mukaan kaupungissa on 111 997 asukasta. Se sijaitsee noin kuusi kilometriä luoteeseen Kalifornian kolmanneksi suurimmasta kaupungista San Josésta.


title: Santa Clara (Kalifornia)

text: Santa Clarassa on espanjalaisten lähetysasemaksi vuonna 1777 perustama Mission Santa Clara de Asísin kirkko, jonka mukaan kaupunki on nimetty. Klaara Assisilainen on kaupungin suojeluspyhimys. Santa Clara sai kunnallishallinnon vuonna 1852.


title: Santa Clara (Kalifornia)

text: Santa Clara sijaitsee keskeisellä paikalla Piilaaksossa, ja useilla teknologiayrityksillä on kaupungissa pääkonttori. Kaupungin viisi suurinta yksityistä työnantajaa vuonna 2009 olivat Intel, Sun Microsystems, Applied Materials, Agilent Technologies ja Affymetrix. Kaupungissa toimivat korkeakoulut Mission College ja Santa Clara University, joista jälkimmäinen on Kalifornian vanhin korkeakoulu.


title: Santa Clara (Kalifornia)

text: Amerikkalaisen jalkapallon NFL-seura San Francisco 49ersin pääkonttori ja harjoituskeskus ovat Santa Clarassa, ja seura on suunnitellut rakentavansa uuden stadioninsa kaupunkiin. Jalkapallon MLS-seura San Jose Earthquakes pelaa yliopiston kampuksella sijaitsevalla Buck Shaw Stadiumilla. Kaupungissa toimii myös Cedar Fairin California’s Great America -huvipuisto.


title: Santa Clara (Kalifornia)

text: San Josén kansainvälinen lentoasema sijaitsee Santa Claran naapurissa, ja muita läheisiä lentoasemia ovat San Franciscon kansainvälinen lentoasema ja Oaklandin kansainvälinen lentoasema. Kaupungissa on kaksi suurta rautatieasemaa, Santa Clara ja Great America, joita palvelevat Caltrainin, Amtrakin Capitol Corridorin ja Altamont Commuter Expressin junat. Julkista linja-autoliikennettä hoitaa Santa Clara Valley Transportation Authority, jolla on myös pikaraitiotielinjoja.


title: Santa Clara (Kalifornia)

text: Kaupungin läpi virtaavat San Tomas Aquino Creek, Saratoga Creek ja Calabazas Creek, jotka laskevat San Franciscon lahteen. Preeriapöllö, jonka kanta on ollut laskemaan päin Kaliforniassa, elää ja pesii kaupungissa.


title: Pikkukeltasiipi

text: Pikkukeltasiipi ("Eilema lutarellum") on yleinen, siilikkäisiin kuuluva pieni perhoslaji. Lajista on joskus käytetty kirjallisuudessa myös nimiä aitokeltasiipi ja multakeltasiipi.


title: Pikkukeltasiipi

text:
Pikkukeltasiipi on pienehkö ja suhteellisen huomaamaton perhoslaji. Etusiivet vaihtelevat väriltään likaisen keltaisesta vaaleanharmaaseen. Etusiiven etureunassa ei ole keltaista juovaa. Takasiivet ovat pohjaväriltään keltaiset, mutta niiden tyvi ja siiven etuosa ovat mustat. Musta väri erottuu hyvin myös lentävällä yksilöllä. Tuntosarvet ovat tummat ja ruumis on enimmäkseen tummanharmaa. Takaruumis on kuitenkin puolivälin jälkeen kellertävä.
Siipiväli on 21–30 mm.


title: Pikkukeltasiipi

text: Täysikasvuinen toukka on tummakarvainen, noin 16 mm pitkä ja väriltään harmaanruskea. Toukan selkäpuolella on kaksi leveää ruskeanoranssia raitaa, ja niiden välissä kapea, musta keskiviiva.


title: Pikkukeltasiipi

text: Laji on palearktinen, ja sitä tavataan Espanjasta ja Pohjois-Afrikasta Euroopan ja Siperian poikki Venäjän kaukoitään. Suomessa pikkukeltasiipeä tavataan Etelä- ja Keski-Suomessa. Perhonen lentää heinäkuun puolivälistä elokuun alkupuoliskolle.


title: Pikkukeltasiipi

text: Pikkukultasiipi kuuluu päiväaktiivisimpiin keltasiipilajeihin. Silti sekin on liikkeellä enimmäkseen yöllä. Päivällä perhoset vierailevat ahkerasti kukilla. Koiraat lentävät valolle huomattavasti naarasta useammin.


title: Pikkukeltasiipi

text: Naaras munii usean päivän aikana 80–100 munaa ja kuolee heti saatuaan kaikki munat laskettua. Toukat kuoriutuvat parin viikon kuluttua ja toukka on lajin talvehtiva elämänvaihe. Keväällä toukat koteloituvat rakentamaansa ruskeaan kotelokoppaan.


title: Pikkukeltasiipi

text: Useiden muiden keltasiipien tapaan pikkukeltasiivenkin toukka syö puiden pinnalla ja kivillä kasvavia jäkäliä.


title: Thomas Bourchier

text: Thomas Bourchier (k. 1486) oli kardinaali ja Canterburyn arkkipiispa, joka toimi lordikanslerina Ruusujen sodan alussa.


title: Thomas Bourchier

text: Bourchierista tuli Worcesterin piispa vuonna 1434, Elyn piispa vuonna 1443 ja Canterburyn arkkipiispana hän toimi vuodesta 1454 kuolemaansa 1486 asti. Hänet on haudattu Canterburyn tuomiokirkkoon.


title: Thomas Bouhail

text: Thomas Bouhail (s. 3. heinäkuuta 1986 Montfermeil) on ranskalainen telinevoimistelija, olympiamitalisti, maailman- ja Euroopan mestari.


title: Thomas Bouhail

text: Bouhail voitti hypyssä olympiahopeaa Pekingissä 2008. Hän voitti samalla telineellä maailmanmestaruuden Rotterdamissa 2010 ja Euroopan mestaruuden Milanossa 2009 sekä Berliinissä 2011. Lisäksi hän saavutti permannolla hopeaa Amsterdamin vuoden 2007 EM-kilpailuissa.


title: Ted Corday

text: Theodore "Ted" Corday (8. toukokuuta 1908 — 23. heinäkuuta 1966) oli monien yhdysvaltalaisten televisiosarjojen tuottaja, ohjaaja ja luoja.


title: Ted Corday

text: Hän syntyi Kanadan Winnipegissa ja opiskeli ja valmistui Albertan yliopistosta ennen Yhdysvaltoihin muuttoa vuonna 1934. Hän työskenteli Broadwaylla usean vuoden, kunnes siirtyi tuottamaan radioon draamaa. Televisioon Corday siirtyi 1950-luvulla ja hän oli tuottamassa esimerkiksi "The Guiding Lightia" ja "As the World Turns" -sarjaa sen alkamisesta vuoteen 1965.


title: Ted Corday

text: Corday houkuteltiin myöhemmin NBC:lle luomaan kolme uutta saippuaoopperaa. Kahdesta ensimmäisestä, "Paradise Bay" ja "Morning Star", ei tullut suosittuja mutta kolmannesta, "Päivien viemää", tuli iso hitti ja sitä tuotetaankin yhä 45 vuoden jälkeen. Hän tuotti sarjoja yhdessä Irna Phillipsin ja Allan Chasen kanssa.


title: Ted Corday

text: Ennen kuin Corday ehti kunnolla kynäillä sarjaan tarinoita, hänellä diagnisoitiin syöpä. Vietettyään monta kuukautta sairaalassa hän kuoli 23. heinäkuuta 1966 58 vuoden iässä. Hänen leskensä, Betty Corday, jatkoi "Päivien viemää" -sarjan tuottamista kuolemaansa asti vuonna 1987.


title: Lyijykeltasiipi

text: Lyijkeltasiipi ("Eilema complanum") on siilikkäisiin kuuluva yleinen perhoslaji.


title: Lyijykeltasiipi

text: Lyijykeltasiipi on melko pienikokoinen, harmaa perhonen. Etusiivet ovat lyijynharmaat, ja niiden etureunassa on keltainen raita, joka ulottuu tasalevyisenä siiven kärkeen asti. Siiven kärki on muodoltaan kulmikas. Takasiivet ovat kirkkaankeltaiset, ja niiden etureunassa on vaaleanharmaata varjostumaa. Lepäävällä perhosella siivet kiertyvät putkimaisesti ruumiin ympärille. Pää ja niska ovat keltaiset, kuten myös suurin osa takaruumiista. Siipiväli on 30–35 mm.


title: Lyijykeltasiipi

text: Hyvin samannäköinen laji on harmokeltasiipi ("Eilema lurideolum"). Helpoimmin lajit erottaa lepoasennon perusteella.


title: Lyijykeltasiipi

text: Toukka on tummanharmaa, 23–26 mm pitkä ja sen kyljissä on oranssit täplät. Kolmessa ensimmäisessä jaokkeessa täplät ovat muita pienempiä.


title: Lyijykeltasiipi

text: Lajia tavataan läntisestä Euroopasta Keski-Aasian poikki Itä-Siperiaan saakka. Suomessa se on yleinen Keski-Suomen korkeudelle saakka. Aikuiset perhoset lentävät heinä-elokuussa.


title: Lyijykeltasiipi

text: Lyijykeltasiipeä tavataan avoimilla ja lämpimillä paikoilla. Perhonen on yöaktiivinen ja lentää yleensä muutamia metrejä maanpinnan yläpuolelle. Molemmat sukupuolet tulevat kirkkaiden valojen luokse. Päivisin perhosia voi löytää kukilta nauttimasta mettä.


title: Lyijykeltasiipi

text: Naaras munii noin 100 munaa pienissä ryhmissä ja kuolee heti saatuaan munimisen päätökseen. Toukka talvehtii ja on täysikasvuinen kesäkuun puolivälissä. Kotelo sijaitsee harmaan kotelokopan sisällä puun kaarnalla tai maassa kiven alla.


title: Lyijykeltasiipi

text: Toukka syö pääasiassa jäkäliä.


title: Kevytmielinen Versailles

text: Kevytmielinen Versailles () on ranskalainen historiallinen draamaelokuva, jonka ohjasi Sacha Guitry vuonna 1954. Elokuva kertoo henkilöistä, jotka ovat asuneet Versailles'n palatsissa.


title: Ksenija Semjonova

text: Ksenija Andrejevna Semjonova (, s. 20. lokakuuta 1992 Novomoskovsk) on venäläinen telinevoimistelija, maailman- ja Euroopan mestari.


title: Ksenija Semjonova

text: Semjonova voitti eritasonojapuilla maailmanmestaruuden Stuttgartissa 2007. Rotterdamin MM-kilpailuissa 2010 hän kuului kultaa voittaneeseen Venäjän joukkueeseen. Euroopan-mestaruuskilpailuista Semjonova on voittanut neljä kulta- ja kaksi hopeamitalia sekä yhden pronssin.


title: Ksenija Semjonova

text: Pekingin kesäolympialaisissa 2008 Semjonova sijoittui neliottelussa ja joukkuekilpailussa neljänneksi ja eritasonojapuilla kuudenneksi.


title: Louis Smith

text: Louis Antoine Smith (s. 22. huhtikuuta 1989 Peterborough) on brittiläinen telinevoimistelija ja olympiamitalisti.


title: Louis Smith

text: Smith voitti hevosella olympiapronssia Pekingissä 2008. Muilla telineillä hän ei yltänyt loppukilpailuihin. Smithin olympiamitali oli brittiläisten miesvoimistelijoiden olympiahistorian toinen ja Britannian ensimmäinen voimistelun olympiamitali 80 vuoteen. Lontoossa 2012 hän voitti samalla telineellä olympiahopeaa. Hän sai samat yhteispisteet kuin unkarilainen Krisztián Berki, joka voitti kultaa saatuaan paremmat pisteet suorituspuhtaudesta. Smith oli voittamassa samoissa kisoissa myös joukkuekilpailun olympiapronssia.


title: Louis Smith

text: Smith on saavuttanut hevosella myös neljä MM-mitalia ja neljä EM-mitalia. Joukkuekilpailusta hänellä on MM-hopeaa sekä kaksi EM-mitalia, kultaa ja hopeaa.


title: Ekinokokit

text: Ekinokokit ("Echinococcus") on "Taeniidae"-heimoon kuuluvien heisimatojen suku. Aikuiset ekinokokit elävät koiraeläinten suolessa, ja niiden toukkavaiheen väli-isäntinä toimivat kasvinsyöjänisäkkäät kuten hirvieläimet ja muut märehtijät tai myyrät ja muut pienet jyrsijät. Toukkavaiheet aiheuttavat väli-isännässään ekinokokkoosia. Suomessa on tavattu vain muun muassa poroissa esiintyvää hirviekinokokkia ("E. canadensis", ent. "E. granulosus"), mutta Keski-Euroopassa yleisen, ihmisillekin vaarallisen myyräekinokokin ("E. multilocularis") saapumista odotetaan.


title: Ekinokokit

text: Heisimatojen pääisäntinä toimivat monet lihansyöjäeläimet kuten koira, susi, kettu ja supikoira; ekinokokit viettävät aikuisvaiheensa pääisäntien ohutsuolessa. Eläinten ulosteesta ekinokikin munat voivat levitä pääisäntiin. Väli-isäntinä voivat toimia esimerkiksi lammas, nauta, poro, sika tai ihminen sekä myyräekinokokin tapauksessa myös erilaiset jyrsijät; heisimadon toukkavaihe vietetään väli-isännässä.


title: Ekinokokit

text: Ekinokokkien ulkomuoto ja käyttäytyminen vaihtelee lajien välillä. Aikuinen "E. multilocularis" on pituudeltaan 1,2 mm kun "E. granulosus" voi kasvaa 6,0 mm:n pituiseksi, näiden kahden väliin jää "E. oligarthrus". "E. granulosuksen" kehitys on näistä kolmesta hitainta, 1-2 vuotta, kahden muun kehitys kestää vain muutaman kuukauden.


title: Klockriketeatern

text: Klockriketeatern on Helsingissä toimiva ruotsinkielinen teatteri, joka perustettiin vuonna 1994.


title: Klockriketeatern

text: Teatterin toiminnan alkusysäyksenä oli Kristin Olsonin vuonna 1991 ohjaama ja dramatisoima, ruotsalaisen nobelkirjailijan Harry Martinsonin romaaniin "Vägen till Klockrike" pohjautuva näytelmä. Teatteria ylläpitävä Klockriketeatern ry perustettiin 1994.


title: Klockriketeatern

text: Teatterin taiteellisia perusajatuksia ovat näyttelijän ilmaisun kehittäminen ja syventäminen, näyttämötilan mahdollisuuksien tarkka hyödyntäminen sekä ajankohtaisten, tähän hetkeen osuvien tekstien dramatisointi. Teatteri on tunnettu tyylitellystä ja humoristisesta otteesta sekä näyttelijäilmaisun uskottavuudesta. Teatteri esittää usein pohjoismaisten nykykirjailijoiden teoksia, mutta on tarjonnut tuotantoa myös sellaisilta kuuluisilta kirjailijoilta kuin Halldór Laxness, Knut Hamsun, Eyvind Johnson, Frans E. Sillanpää, Pablo Neruda ja Juan Ramón Jiménez. Teatterin kotinäyttämönä on Diana-näyttämö Helsingin Erottajalla, mutta teatteri panostaa myös kiertueisiin ja kansainvälisiin yhteyksiin.


title: Lauttajärvi

text: Lauttajärvi voi tarkoittaa seuraavia:


title: Ōtawara

text: Ōtawara () on kaupunki Tochigin prefektuurissa Japanissa. Kaupungissa on 75 171 asukasta (2016) ja sen pinta-ala on 354,12 neliökilometriä. Kaupunki sijaitsee sisämaassa prefektuurin koillisosassa ja rajautuu idässä Ibarakin ja Fukushiman prefektuureihin.


title: Ōtawara

text: Kaupunkia palvelee JR Eastin Utsunomiya-linja.


title: Sacha Guitry

text: Alexandre "Sacha" Georges-Pierre Guitry (21. helmikuuta 1885 Pietari, Venäjän keisarikunta — 24. heinäkuuta 1957 Pariisi, Ranska) oli ranskalainen ohjaaja ja näyttelijä. Hän ohjasi muun muassa elokuvan "Kevytmielinen Versailles".


title: Sacha Guitry

text: Sacha Guitry syntyi Pietarissa, Venäjällä vuonna 1885. Hänen isänsä oli näyttelijä Lucien Guitry. Vuonna 1919 hän avioitui näyttelijä Yvonne Printempsin kanssa. Guitry oli naimisissa viidesti. Uransa aikana Guitry teki 33 elokuvaa.


title: Oyama

text: Oyama () on kaupunki Tochigin prefektuurissa Japanissa. Kaupungissa on 166 255 asukasta (2016) ja sen pinta-ala on 171,61 neliökilometriä. Kaupunki sijaitsee sisämaassa prefektuurin eteläosassa ja rajautuu kaakossa Ibarakin prefektuuriin.


title: Oyama

text: Kaupunkia palvelevat JR Eastin Tōhoku shinkansen sekä Utsunomiya-, Ryōmō- ja Mito-linjat.


title: Rasony

text: Rasony () eli Rossony () on kaupunkityyppinen taajama ja maaseutuvaltainen hallintopiiri () Valko-Venäjän Vitsebskin maakunnan pohjoisosissa rajoittuen pohjoisessa Venäjän Pihkovan alueeseen. Etelässä on Polatskin ja idässä Verh’njadzvinskin piiri. Vuoden 2009 väestönlaskennan mukaan Rasonyn kaupunkimaisessa taajamassa asui 5 409 ja koko piirissä maalaiskylineen 11 514 henkeä.


title: Rasony

text: Taajama on sijoittunut pienen Rasono-järven itälaidalle; Rasonskin hallintopiirissä on Vitsebskin maakunnalle tyypillisesti kohtuullisen runsaasti pieniä järviä tai lampia. Piirin maantieyhteyksistä tärkeimpiä on Rasonysta etelään Polatskiin vievä kantatie P24. Lisäksi Rasonyn kautta kulkee Venäjän Nevelistä saapuva kantatie, joka Valko-Venäjän puolella on numeroitu P132:ksi ja joka jatkaa Rasonystä jälkeen länteen.


title: Sakura (Tochigi)

text: Sakura () on kaupunki Tochigin prefektuurissa Japanissa. Kaupungissa on 44 865 asukasta (2016) ja sen pinta-ala on 125,46 neliökilometriä. Kaupunki sijaitsee sisämaassa prefektuurin keskiosassa.


title: Sakura (Tochigi)


title: Sano

text: Sano () on kaupunki Tochigin prefektuurissa Japanissa. Kaupungissa on 120 606 asukasta (2016) ja sen pinta-ala on 356,07 neliökilometriä. Kaupunki sijaitsee sisämaassa prefektuurin lounaisosassa ja rajautuu luoteessa ja etelässä Gunman prefektuuriin.


title: Sano

text: Kaupunkia palvelevat JR Eastin Ryōmō-linja ja Tōbu-rautateiden Sano-linja.


title: Aakenusjärvi

text: Aakenusjärvi on Kittilän kunnassa sijaitseva järvi, joka on pinta-alaltaan 1,655 neliökilometriä. Järveen on istutettu neljää eri kalaa: harjusta, planktonsiikaa, vaellussiikaa sekä pohjasiikaa.


title: Utsunomiya

text: Utsunomiya () on kaupunki Tochigin prefektuurissa Japanissa. Kaupungissa on 519 469 asukasta (2016) ja sen pinta-ala on 416,85 neliökilometriä. Kaupunki sijaitsee sisämaassa prefektuurin keskiosassa. Se on Tochigin prefektuurin pääkaupunki, myös prefektuurin suurin kaupunki sekä yksi Japanin ydinkaupungeista.


title: Utsunomiya

text: Kaupunkia palvelevat JR Eastin Tōhoku shinkansen, Tōhoku-päälinja ja Nikkō-linja sekä Tōbu-rautateiden Utsunomiya-linja.


title: Sleep

text: Sleep on Kaliforniassa vuonna 1990 perustettu psykedeelistä doom metallia ja stoner metallia soittava yhtye, jota pidetään yhtenä genrensä arvostetuimmista yhtyeistä. Se vaikutti suuresti stoner metallin syntyyn 1990-luvun alussa Kyussin, Monster Magnetin ja Fu Manchun kanssa. Yhtye ajautui 1990-luvun lopulla konflikteihin levy-yhtiönsä kanssa, mikä osaltaan myötävaikutti sen hajoamiseen vuonna 1998. Yhtyeen hajoamisen jälkeen sen jäseniä siirtyi soittamaan Omiin ja High On Fireen.


title: Sleep

text: Sleep kokosi rivinsä uudelleen vuonna 2009. Rumpali Chris Hakius kuitenkin jätti yhtyeen samana vuonna. Vuonna 2010 uudeksi rumpaliksi tuli Neurosis-yhtyeen Jason Roeder.Entiset jäsenet


title: Sleep

text: Studioalbumit


title: Sleep

text: EP:t


title: Nuijamaanjärvi

text: Nuijamaanjärvi on Lappeenrannan kaupungissa Venäjän rajalla sijaitseva järvi, joka on pinta-alaltaan 5,283 neliökilometriä. Järveen on istutettu kahta eri kalaa: planktonsiikaa ja järvisiikaa. Järvi sijaitsee Juustilanjoen vesistössä ja Saimaan kanava kulkee sen halki.


title: Hiijärvi

text: Hiijärvi voi tarkoittaa seuraavia:


title: Eino Hyyrynen

text: Eino Valter Hyyrynen (22. kesäkuuta 1902 Viipuri – 10. maaliskuuta 1965) oli suomalainen näyttelijä ja lausuntataiteilija.


title: Eino Hyyrynen

text: Hyyrynen oli tunnettu erityisesti karjalaisena lausujamestarina. Hän näytteli lisäksi neljässä suomalaisissa pitkässä elokuvassa vuosina 1936–1961. Vuonna 1960 Hyyrynen levytti Lontoon sinfoniaorkesterin kanssa Sergei Prokofjevin kirjoittaman ja säveltämän lastensadun "Pekka ja Susi", jossa hän oli kertojana. Uransa aikana Hyyrynen teki kiertueita ympäri Suomea ja esiintyi usein myös radiossa. Hyyrynen palkittiin Pro Finlandia -mitalilla vuonna 1960.


title: Eino Hyyrynen

text: Hyyrynen syntyi ja asui pääosin Viipurissa toiseen maailmansotaan saakka, jolloin hän joutui muuttamaan Kanta-Suomeen. Hänen vanhempansa olivat junailija Antti Hyyrynen ja Hilma Josefiina Österman ja puoliso vuodesta 1928 Sirkka Ainikki Kunnas. Hyyrynen työskenteli junanlähettäjänä Pasilan asemalla, mutta oli myös esiintyvä taiteilija ja opetti lausuntaa useissa eri oppilaitoksissa.


title: Sámuel Teleki

text: Sámuel Teleki von Szék (1. marraskuuta 1845 – 10. maaliskuuta 1916) oli unkarilainen kreivi ja tutkimusmatkailija. Hän johti retkikuntansa Pohjois-Keniaan, jossa hän ensimmäisenä eurooppalaisena näki Keniassa sijaitsevan ison järven, jonka hän nimesi Rudolfjärveksi. Järvi sai nimen siihen aikaan Itävallan kruununprinssinä olleen Rudolfin mukaan.


title: Youth in Revolt

text: Youth in Revolt on vuonna 2009 ensi-iltansa saanut elokuvaversio C. D. Paynen samannimisestä romaanista. Pääosissa nähdään Michael Cera ja Portia Doubleday.


title: Youth in Revolt

text: Episodi-lehdessä viisi kriitikkoa antoi elokuvalle pisteitä keskiarvona 2,80.


title: Pete Suhonen

text: Petri “Pete” Suhonen (s. 30. heinäkuuta 1967) on helsinkiläinen kirjailija ja toimittaja. Hän toimi City-lehden vastaavana päätoimittajana vuosina 1998–2011 sekä lehteä kustantavan Citypress Oy:n toimitusjohtajana vuosina 2004–2011. Suhonen on työskennellyt myös viestintäkonserni Jantonin hallituksen jäsenenä ja vuodesta 2017 Lauttasaari-lehden päätoimittajana.


title: Pete Suhonen

text: Suhosen vaimo Heini Larros oli City-lehden toinen päätoimittaja elokuuhun 2011. Suhosen päätoimittama City-lehden 25-vuotisantologia City Tablet Book nousi ladatuimmaksi suomalaiseksi iPad-sovellukseksi AppStoressa syksyllä 2011.


title: Pete Suhonen

text: Suhonen on opiskellut suomen kieltä ja viestintää Helsingin kauppakorkeakoulussa. Hänen esikoisromaaninsa, äärioikeistoa kuvaava seikkailusatiiri "Hitlerin kylkiluu" julkaistiin WSOY:n kustantamana syksyllä 2012. Suhosen toinen romaani, Helsingin Lauttasaareen sijoittuva "Valkoinen joulu" (WSOY) ilmestyi lokakuussa 2013. Kustantajan kuvauksen mukaan "Valkoinen joulu sekä herättää henkiin että uudistaa jouluromaanin perinteen." Romaani oli vuoden 2015 toiseksi ladatuin e-kirja Suomessa.


title: Pete Suhonen

text: Syksyllä 2015 Suhonen julkaisi nuorista aikuisista ja huumeiden salakuljetuksesta kertovan romaanin Koira joka kävi coffee shopissa (WSOY). Teoksen varhainen käsikirjoitusversio palkittiin Otavan nuortenromaanikilpailussa talvella 2015. Raadin mukaan "Sarjakuvamainen ote pitää lukijan vastustamattomasti näpeissään. Verbaalisessa akrobatiassaan ja laajassa lukeneisuudessaan kirjoittaja on aivan omalla tasollaan. Käsikirjoitus on ällistyttävä ja virkistävän räävitön: sitä lukiessa saa nauraa ääneen". Teos oli Äidinkielen opettajien liiton Nuori Aleksis -kirjallisuuspalkintoehdokas.


title: Pete Suhonen

text: Romaani Poikani ja meri (Kosmos, 2017) kuvaa eroisän ja pienen pojan venematkaa Helsingin ja Porvoon saaristossa. Suhosen viides teos Myrskyn ratsastaja (Sammakko, 2018) on dokumentaarinen romaani veneseikkailija Seppo Murajan yrityksestä kiertää maailma alle kuusimetrisellä moottoriveneellä. Kirja sisältää Murajan autenttisia kirjeitä kotiin.


title: The Crazies (vuoden 2010 elokuva)

text: The Crazies on Breck Eisnerin ohjaama vuonna 2010 ensi-iltansa saanut yhdysvaltalainen kauhuelokuva. Scott Kosarin ja Ray Wrightin käsikirjoittama filmi on uusintaversio samannimisestä teoksesta vuodelta 1973. Alkuperäisen elokuvan ohjannut George A. Romero toimi tämän version tuottajana ja antoi käsikirjoitusapua. Elokuva sijoittuu Yhdysvalloissa sijaitsevaan fiktiiviseen Ogden Marshin kaupunkiin, jonka saastunut juomavesi muuttaa kaupungin asukkaat väkivaltaisiksi.


title: The Crazies (vuoden 2010 elokuva)

text: Elokuva sijoittuu Yhdysvaltalaiskaupungin Ogden Marshin piirikuntaan ja tämän asukkaisiin. Alussa sheriffi David Duttenin nauttiessa pesäpallo-ottelusta paikallinen alkoholisti Rory uhkaa ampua sheriffin, mutta David puolustautuu ampumalla tämän. Davidin raskaana oleva vaimo ja lääkäri Judy huomaa potilaissaan outoa käytöstä, kuten toistuvaa ja eleetöntä puhumista. Seuraavana yönä paikallinen viljelijä Bill lukitsee perheensä kotiinsa ja polttaa talonsa.


title: The Crazies (vuoden 2010 elokuva)

text: Pian David löytää kollegansa Russellin kanssa pakkolaskun tehneen asevoimien lentokoneen suolta, joka on saastuttanut Ogden Marshin asukkaiden juomavettä tuntemattomalla viruksella. Vastoin pormestarin käskyjä, David sulkee kylän vedentulon.


title: The Crazies (vuoden 2010 elokuva)

text: Armeijan saapuessa kylään he asettavat sen karanteeniin, tarkistaen kaikkien asukkaiden mahdolliset oireet. Judy joutuu erilleen Davidista raskauden aiheuttaman kuumeen tähden, ja David karkaa karanteenista. Hän löytää Russellin toimistoltaan, ja he lähtevät pelastamaan Judya. Samaan aikaan tartunnan saaneet tulvivat karanteeniin, jolloin armeija vetäytyy jättäen siviilit oman onnensa nojaan. Sheriffit onnistuvat pelastamaan Judyn lisäksi tämän assistentin, Beccan.


title: The Crazies (vuoden 2010 elokuva)

text: Nelikko matkaa Beccan poikaystävän Scottyn farmille, johon myös armeija löytää. Armeija tappaa Scottyn ja tämän äidin, ja David onnistuu kaappaamaan yhden sotilaista kuulusteltavaksi. Sotilas kertoo, että armeijalle on annettu käsky tappaa kaikki siviilit ja saastuneet. Sotilas päästetään menemään eikä tämä käräytä nelikkoa, ja he jatkavat matkaansa Duttenien asunnolle josta he saavat auton. Sisällä Roryn vaimo ja poika ovat saaneet tartunnan ja yrittävät tappaa Davidia ja Judya. David ja Russell tappavat Peggyn ja Curtin, mutta Russell alkaa käyttäytymään oudosti.


title: The Crazies (vuoden 2010 elokuva)

text: Armeijan helikopteri näkee nelikon auton, alkaen ampua sitä. David ajaa auton paikalliseen autopesulaan, mutta sisällä olevat saastuneet työntekijät estävät heitä lähtemästä. Lopulta he hirttävät Beccan, ja helikopteri tuhoaa heidän autonsa. David, Judy ja Russell jatkavat matkaansa jalan.


title: The Crazies (vuoden 2010 elokuva)

text: Tiellä kolmikko kohtaa heitä vastaan tulevan maasturin, jonka Russell kolaroi piikkimatolla. Ajaja on Yhdysvaltain hallituksen jäsen, ja kertoo että ihmisten saastumisen on aiheuttanut lentokoneessa kuljetettu keinotekoinen virus, "Trixie". Pian kuulustelun jälkeen Russell ampuu miehen, ja uhkailee Dutteneita aseellaan. David saa Russellin taltutettua ja tämä tajuaa saaneensa tartunnan. Illalla Russell harhauttaa armeijaa, jotta Duttenit pääsevät heidän ohitseen. Armeija ampuu Russellin Duttenien löytäessä paikalliselle huoltoasemalle.


title: The Crazies (vuoden 2010 elokuva)

text:
Duttenit löytävät asemalta rekan, ja valmistautuvat lähtöön. Tapettuaan sisällä olevat saastuneet he ajavat pois Ogden Marshista sen räjähtäessä ydinaseen voimasta. Paineaalto kaataa rekan, mutta Duttenit selviävät hengissä ulos. He etenevät Cedar Rapidsiin, samalla kun heitä kuvataan ylhäältä päin, Yhdysvaltojen ennakoidessa uutta karanteeniyritystä.
Episodi-lehdessä viisi kriitikkoa antoi elokuvalle pisteitä keskiarvona 2,80.


title: Abderos

text: Abderos () oli kreikkalaisessa mytologiassa Hermeen poika, joka oli Herakleen käskyläinen. Abderos osallistui Herakleen kahdeksanteen urotekoon, jossa Herakles oli saanut tehtäväkseen noutaa Diomedeen tammat. Tehtävä sujuikin helposti siihen saakka, että tammat oli kerätty kasaan, mutta kun kuningas Diomedeen miehet saapuivat pelastamaan hevosia, Herakles jätti ne Abderoksen huomaan taistelun ajaksi. Tammat repivät Abderoksen kappaleiksi, ja Herakles perusti suosikkinsa muistoksi Abderan kaupungin.


title: Abderos

text: Hyginuksen versiossa Abderos oli Diomedeen palvelija, jonka Herakles löi yhdessä isäntänsä kanssa.


title: Mecsek

text: Mecsek on yksi Unkarin vuoristoista. Se sijaitsee Lounais-Unkarissa Transdanubiassa. Sen korkein huippu kohoaa 682 metriin.


Yleisurheilun alle 20-vuotiaiden maailmanmestaruuskilpailut ovat IAAF:n järjestämät yleisurheilukilpailut. Kilpailuihin osallistuvat kilpailijat saavat olla korkeintaan 19-vuotiaita kilpailuvuoden 31. joulukuuta. Ensimmäiset alle 20-vuotiaiden maailmanmestaruuskilpailut järjestettiin vuonna 1986. Siitä lähtien niitä on järjestetty kahden vuoden välein.


title: Aucklandin lentoasema

text: Aucklandin lentoasema (aikaisemmalta nimeltään Aucklandin kansainvälinen lentoasema, tunnetaan myös nimellä Mangeren lentoasema) on Mangeressa, Aucklandin keskustan läheisyydessä sijaitseva Uuden-Seelannin suurin lentoasema. Lentoaseman kautta kulki vuonna 2010 yli 13 miljoonaa matkustajaa.


title: Aucklandin lentoasema

text: Lentokenttää ylläpitää Auckland International Airport Limited.


title: Shea-stadion

text: Shea-stadion, koko nimeltään William A. Shea Municipal Stadium,yleisesti tunnettu nimellä Shea Stadium tai vain Shea oli stadion New York Cityssä Queensin Flushing Meadows–Corona Parkissa.


title: Shea-stadion

text: Shea palveli Major League Baseball -liigan joukkueen New York Mets kotikenttänä vuodesta 1964 vuoteen 2008. Monikäyttöareenaksi suunniteltu Shea-stadion oli myös amerikkalaisen jalkapallon joukkueen New York Jets tyyssija aina vuoteen 1983. Vuonna 2009 Shea purettiin Citi Field -areenan tieltä, tämä on Metsin nykyinen kotistadion.


title: Viisisoutu

text: Viisisoutu (lat. "quinqueremis") oli antiikin aikana käytetty sotalaivatyyppi. Niitä käytettiin laajasti varsinkin puunilaissodissa. On oletettu, että viisi- samoin kuin nelisoudunkin airorivit olisivat olleet trieerin tavoin kolmessa tasossa, mutta useampia soutajia airoa kohti.


title: Viisisoutu

text: Ensimmäisessä puunilaissodassa kaikki osapuolet käyttivät viisisoutuja, jotka olivat nopeampia, raskaampia ja jaksoivat kantaa enemmän sotilaita kuin nelisoudut ja trieerit. Ne olivat silloin Välimeren yleisimpiä sotakaleereja.


title: Viisisoutu

text: Sodan alussa Roomalla ei ollut kunnon laivastoa huolimatta meriliittolaisista ("socii navales"). Sisiliassa olevien legioonien huolto oli vaikeaa, kiitos Karthagon. Roomalaiset myös tajusivat, että puunilaisten suurin vahvuus ja sotilaskunnia oli laivastossa, joten sen kukistaminen olisi pahempi tappio kuin mikään maalla aiheutettu. Vuonna 261 eaa. senaatti määräsi rakennettavaksi 100 viisisoudun ja 20 trireemin laivaston. Sodan aikana käytiin antiikin siihen saakka suurimmat meritaistelut.


title: Viisisoutu

text: Polybioksen mukaan ensimmäiset roomalaiset viisisoudut rakennettiin rannalle ajautuneen karthagolaisen sotakaleerin mallin mukaisesti. Aiemmin epäilty tarina on saanut tukea erään Sisilian rannikolta löydetyn puunilaishylyn perusteella (ks. rakenne ja ominaisuudet).


title: Viisisoutu

text: Roomalaisia laivastoja tuhoutui kolme, osaksi merisotaa tuolloin hallinneiden "corvusten" takia, mutta aina rakennettiin uusi.


title: Viisisoutu

text: Koska laivoilla oli iso miehistö suhteessa kokoonsa, niiden toimintasäde oli melko pieni. Huoltotarvikkeille oli vain vähän tilaa, ja Välimeren kesän kuumuudessa raatavat soutajat tarvitsivat paljon juomavettä. Yleensä mukana oli yhdeksi päiväksi kuivaruokaa ja kahdeksi vettä.


title: Viisisoutu

text: Sotilaat soutajista puhumattakaan eivät voineet paljon liikkua matkan aikana horjuttamatta kaleerin tasapainoa, eikä miehistö ei voinut nukkua tai ruokailla. Antiikin sotalaivueet pysyivät merellä harvoin kolmea päivää pitempään.


title: Viisisoutu

text: Sen sijaan joko laskettiin satamaan tai laiva vedettiin yöksi rannalle lepoa ja huoltoa varten. Hyvien satamien tai ainakin rannikon hallinta oli elintärkeää.


title: Viisisoutu

text: Sotalaivat liikkuivat yleensä soutaen, mutta hyvällä tuulella voitiin purjehtia. Soutaminen piti kuitenkin lopettaa, koska purjeet kallistivat laivaa. Taistelussa liikuttiin aina soutaen mastot kaadettuina. Tietenkään se ei koskenut "corvusta".


title: Viisisoutu

text: Antiikin sota-aluksissa käytettiin aseina lähinnä puskuria ja entrausvälineitä. Vaikka jotkut suuremmista laivoista kuljettivat raskaitakin heittokoneita, viisisoudut ja kevyemmät saattoivat kantaa vain "ballistaen" kaltaisia ampuma-aseita.


title: Viisisoutu

text: Antiikin ajalta tunnetaan vain vähän sotalaivojen jäännöksiä. Itse asiassa noin ajalta 200 eaa. – 300 jaa. tunnetaan vain kaksi sotalaivaa, jotka ovat löytyneet Marsalan, antiikin Lilybaionin edustalta, joten viisisoutujen rakenne on yhä kyseenalainen. Joka tapauksessa ne olivat korkeampia, ehkä vähän leveämpiä ja jonkin verran pidempiä kuin trieerit, jollainen on onnistuttu rekonstruoimaan.


title: Viisisoutu

text: Paremmin säilyneen laivan laudat kertovat paljon sen rakenteesta. Emäpuuhun oli merkitty numeroin ja kirjaimin kaarien kiinnityskohdat. Muut merkit osoittivat liitosten ja lovien paikat. Tämä laiva oli selvästi organisoidun massatuotannon standardimalli.


title: Viisisoutu

text: Antiikin sotalaivojen rakennus poikkesi nykyisestä ja keskiaikaisesta siten, että laivan runko rakennettiin ensin ja kaaret lisättiin jälkikäteen. Rungon laudat liitettiin yhteen porattuihin koloihin sijoitetuilla tapeilla. Laudoitus oli siis itsekantava. Tapa oli hidas ja vaati ammattitaitoa, mutta se teki rungosta hyvin kevyen; antiikin sotakaleeri miehistöineen painoi vähemmän kuin nykyaikaisesti rakennettu, vastaava puualus tyhjänä.


title: Viisisoutu

text: Viisisoudussa oli viisi soutajaa kummallakin puolella kahden kyynärän (n. 98 cm) matkalla: kaksi ylimmässä ja keskimmäisessä ja yksi alimmassa airossa. Soutajia oli n. 270 ja airoja 160. Viisisoutu oli suurin istualtaan soudettava; suuremmissa, kuten seitsemän- tai kuusitoistasoutu, soutajat seisoivat.


title: Viisisoutu

text: Kevyen rungon takia laivoilla saavutettiin suuri nopeus; se oli keskiajan kaleeria kolmekin kertaa nopeampi ja saattoi pitää nopeutta yllä koko päivän. Airoporttien matala sijainti ja keveys teki laivoista kuitenkin arkoja merenkäynnille.


title: Viisisoutu

text: Tiedot ovat karkeita ja sopivat tyypilliseen kevyeen viisisoutuun ensimmäisen puunilaissodan ajalta. Nopeuteen vaikutti soutumiehistön kokemus ja kestävyys.


title: Dan Hardy

text: Dan Hardy (s. 7. toukokuuta 1982) on englantilainen vapaaottelija. Hän hallitsee taekwondoa, Wushuta, nyrkkeilyä, thainyrkkeilyä ja brasilialaista jujutsua. Hardy kilpailee UFC:ssä ja on ollut aktiivisena vuodesta 2004 lähtien. Hardy otteli maaliskuussa 2010 UFC:n välisarjan mestaruudesta, mutta hävisi hallitsevalle mestarille Georges St. Pierrelle tuomariston yksimielisellä päätöksellä.


title: Rikkasinijuuri

text: Rikkasinijuuri ("Mercurialis annua") on vaatimaton, tyräkkikasveihin kuuluva myrkyllinen ruohokasvi.


title: Rikkasinijuuri

text: Yksivuotinen rikkasinijuuri kasvaa 10–20 cm korkeaksi. Nelisärmäinen varsi on haarainen ja tyvestä saakka lehdekäs. Ruodilliset lehdet ovat vastakkain ja pienikorvakkeisia. Vaaleanvihreät lehdet ovat puikeita ja harmasti matalahammaslaitaisia. Huomaamattomat, pienet kukat ovat yksineuvoisia ja vihertäviä. Laji on kaksikotinen eli hede- ja emikukat ovat eri kasviyksilöissä. Hedetähkät ovat pitkäperäisiä ja harsuja, lähes perättömät emikukat ovat yksittäin tai pareittain lehtihangoissa. Suomessa rikkasinijuuri kukkii heinä-syyskuussa.


title: Rikkasinijuuri

text: Useimmista tyräkkikasveista poiketen rikkasinijuuri on maitiaisnesteetön.


title: Rikkasinijuuri

text: Rikkasinijuuren päälevinneisyysalue ulottuu Pyreneiden niemimaalta läpi Länsi- ja Keski-Euroopan Kreikkaan, Romaniaan, Puolaan ja Britteinsaarille. Levinneisyysalue jatkuu Afrikan mantereen puolella Marokosta Tunisiaan. Satunnaisemmin lajia tavataan Ruotsissa, Turkissa ja Lähi-idässä. Se on myös levinnyt ihmisen mukana Yhdysvaltoihin. Suomessa rikkasinijuuri on hyvin satunnainen tulokaslaji. Pääosa lajin havannoista ovat vanhoja, purjelaivakauden satamakaupungeista tehtyjä. Sisämaan havainnot ovat Etelä-Suomesta.


title: Rikkasinijuuri

text: Rikkasinijuurta tavataan Suomessa satamissa vanhoilla painolastipaikoilla ja joskus myös puutarhojen rikkakasvina.


title: Fire Emblem: The Sacred Stones

text: Fire Emblem: The Sacred Stones on Fire Emblem -pelisarjan kahdeksas osa. Se on vasta sarjan toinen osa, joka julkaistiin Pohjois-Amerikassa ja Japanissa.


title: Fire Emblem: The Sacred Stones

text: Peli sijoittuu Magveliin, kuuden ruhtinaskunnan kotipaikkaan. Vanhan tarun mukaan demonikuninkaan johtama pimeyden armeija saatiin voitettua kuuden pyhän kiven avulla, minkä seurauksena taistelun päätyttyä yksi kivi annettiin kullekin ruhtinaskunnalle. Maat elivät pitkään rauhassa, kunnes Gradon imperiumi yllättäen hyökkää naapurinsa Renais'n kimppuun. Peli alkaa, kun Renais'n kuningas Fado lähettää tyttärensä Eirikan pois linnasta, joka on joutunut hyökkäyksen kohteeksi. Fado kuolee pian Eirikan lähdön jälkeen, minkä seurauksena tämä lähtee etsimään kadonnutta veljeään, Ephraimia. Pelin kahdeksan ensimmäistä tasoa muodostavat pelin tutoriaalin, minkä jälkeen peli jakautuu kahteen osaan, toisessa osassa Ephraim lähtee valtaamaan Gradon ruhtinaskuntaa ja toisessa Eirika lähtee varoittamaan Raustenin ruhtinaskuntaa syttyneestä sodasta. Molempien osioiden päätyttyä sisarusten tiet kohtaavat jälleen pelin finaaliosuutta varten.


title: Emanuel

text: Emanuel on miehen etunimi, heprealaisperäisen Immanuel-nimen muunnos. Nimi on ollut muun muassa kahdella Portugalin kuninkaalla.


title: Emanuel

text: Suomessa nimi Emanuel on Väestörekisterikeskuksen tietojen mukaan annettu vuoden 2009 loppuun mennessä annettu 2233 miehelle sekä alle 20 naiselle. Nimeä ei tässä muodossa ole suomenkielisessä kalenterissa, mutta suomenruotsalaisen kalenterin mukaan Emanuelin nimipäivä on 26. maaliskuuta, joka myös suomenkielisen kalenterin mukaan on Immanuelin nimipäivä.


title: Yleisurheilun alle 20-vuotiaiden maailmanmestaruuskilpailut 1986

text: Vuoden 1986 yleisurheilun alle 20-vuotiaiden maailmanmestaruuskilpailut käytiin 16.–20. heinäkuuta Ateenassa, Kreikassa.


title: Liekovarpio

text: Liekovarpio ("Cassiope tetragona") on kanervakasveihin kuuluva, pohjoisen tundran ja vuoristojen varpukasvi.


title: Liekovarpio

text: Liekovarpio on 10–30 cm korkeaksi kasvava pysty- ja jäykkävartinen varpu. Lehdet ovat talvehtivia, limittäin vastakkain ja varrenmyötäisiä. Lehden lapa on neulasmainen ja 3–5 mm pitkä. Varren haarojen kärkiosien lehtihangoissa olevat kukat ovat yksittäin, pitkäperäisiä ja nuokkuvia. Valkoinen teriö on kellomainen, viisijakoinen ja 6–8 mm pitkä. Heteitä kukassa on 10 kappaletta. Suomessa liekovarpio kukkii heinä-elokuussa. Hedelmä on kota.


title: Liekovarpio

text: Liekovarpio on pohjoinen, arktinen laji, jonka päälevinneisyysalue alkaa Uralilta ja jatkuu tundra- ja vuoristoalueilla itään läpi Siperian ja edelleen Alaskaan, Pohjois-Kanadaan, Grönlantiin ja Huippuvuorille. kaukana muusta levinneisyysalueesta lajilla on erillinen esiintymä Norjan, Ruotsin ja Suomen pohjoisilla suurtuntureilla ja Kuolan niemimaalla. Suomessa liekovarpiota tavataan ainoastaan Enontekiön Lapissa Käsivarren alueen suurtuntureilla.


title: Liekovarpio

text: Liekovarpion päälevinneisyysalueilla laji on tyypillinen tundran kasvilaji. Fennoskandiassa sen elinympäristöä ovat korkeiden tuntureiden ylärinteiden kankaat ja kivikot. Laji on kalkinsuosija.


title: Liekovarpio

text: Toisinaan liekovarpiota viljellään kivikkokasvina puutarhoissa. Arktisilla seuduilla liekovarpiota on yleisesti käytetty polttoaineena.


title: Vjalikaja Berastavitsa

text: Vjalikaja Berastavitsa () eli Bolšaja Berestovitsa (; ) on pieni kaupunkimainen taajama ja Puolan vastaisella rajalla sijaitsevan maaseutuvaltaisen Berastavitskin hallintopiirin () keskus Hrodnan maakunnan länsiosissa Valko-Venäjällä. Vjalikaja Berastavitsan taajama sijaitsee linnuntietä noin 55 kilometriä maakunnan pääkaupungin Hrodnan eteläpuolella.


title: Vjalikaja Berastavitsa

text: Kaupunkimaisen taajaman väkiluku oli lokakuun 2009 väestönlaskennassa 5 720 ja koko Berastavitskin piirin 18 017.


title: Hannibal Rhodoslainen

text: Hannibal Rhodoslainen oli karthagolainen merikapteeni, joka ensimmäisen puunilaissodan aikaan 250 eaa. piti pilkkanaan sisilialaista Lilybaionin kaupunkia piirittäviä roomalaisia. Hänen laivansa murtautui useita kertoja Lilybaioniin merisaarrosta huolimatta. Hän jäi kiinni vuoden sisällä, mutta pakeni.


title: Hannibal Rhodoslainen

text: Hannibal on eräs antagonisti Jukka Heikkilän historiallisessa romaanissa.


title: Sammalvarpio

text: Sammalvarpio ("Cassiope hypnoides") on kanervakasveihin kuuluva, pienikokoinen pohjoisen tundran ja vuoristojen varpukasvi.


title: Sammalvarpio

text: Sammalvarpio on 5–10 senttimetriä korkeaksi kasvava rento, lyhythaarainen varpu. Kierteisesti olevat lehdet ovat talvehtivia ja varrenmyötäisiä. Lehden lapa on neulasmainen ja 2–4 mm pitkä. Varren haarojen kärjissä olevat kukat ovat yksittäin, pitkäperäisiä ja nuokkuvia. Valkoinen teriö on kellomainen, viisijakoinen ja 4–5 mm pitkä. Heteitä kukassa on 10 kappaletta. Suomessa sammalvarpio kukkii heinä-elokuussa. Hedelmä on kota. Vaatimattoman kokonsa ja ulkonäkönsä takia kukkimaton sammalvarpio saattaa olla vaikeasti havaittava.


title: Sammalvarpio

text: Euroopassa sammalvarpiota kasvaa Islannissa sekä Norjan, Ruotsin ja Suomen vuoristo- ja tunturialueilla ja edelleen Pohjois-Venäjän tundra-alueella Kuolan niemimaalta Uralin itäpuolelle. Toinen päälevinneisyysalue on Itä-Kanadan arkisilla alueilla ja Grönlannissa. Suomessa sammalvarpiota tavataan Pohjois-Lapissa kolmella pääalueella. Yleisin laji on Enontekiöllä Käsivarren alueen suurtuntureilla. Lisäksi sitä kasvaa Utsjoella Norjan rajan tuntumassa sekä Sodankylän itäosissa.


title: Sammalvarpio

text: Sammalvarpiota tavataan tundran, vuoristojen ja tunturien lumenviipymäpaikoilla, tihkupinnoilla ja puronvarsissa.


title: Lewisiitti

text: Lewisiitti on orgaaninen arseeniyhdiste, jota voidaan käyttää kemiallisena aseena taistelukaasuna. Se kuuluu kemiallisten aseiden ryhmään "Ihoa ja limakalvoja vahingoittavat aineet" yhdessä sinappikaasun (HD, HN) kanssa. (Naton käyttämä lyhenne; lewisiiti on "L")


title: Lewisiitti

text: Sen kemiallinen kaava on CHAsCl ja aineesta käytetään myös nimiä "2-kloorivinyylidiklooriarsiini" ja "lewisiitti 1". Lewisiitti on usein sekoitus 2-kloorivinyylidiklooriarsiinia (lewisiitti 1), bis(2-kloorivinyyli)klooriarsiinia (CHAsCl, lewisiitti 2) ja tris(2-kloorivinyyli)arsiinia (CHAsCl, lewisiitti 3).


title: Lewisiitti

text: Huoneenlämmössä lewisiitti on öljyinen neste, joka on helpommin haihtuva ja vähemmän pysyvä ympäristössä kuin sinappikaasut. Altistuminen sille tapahtuu levittämällä nestettä tai suihkulevityksenä joko lentolevityksenä tai räjähteinä. Lewisiittiä ei ole käytetty aiemmissa sodissa. Lewisiitti on nimetty Yhdysvaltain armeijan palveluksessa olleen kemistin ja sotilaan Winford Lee Lewis'n (1878–1943) mukaan, joka löysi tieteellisestä tutkielmasta aineen teko-ohjeen ja vaikutuksen sen löytäjään, katoliseen pappiin Julius Arthur Nieuwland'iin.


title: Lewisiitti

text: Arsenikkiyhdisteet, joihin lewisiitti kuuluu, aiheuttavat samankaltaisen kliinisen kuvan kuin sinappikaasut, mutta oireet alkavat nopeammin kuin sinappikaasusta johtuvat oireet, ja ne saavuttavat maksiminsa 4–8 tunnin jälkeen. Lewisiittiä varten on kehitetty vasta-aine dimerkaproli (CHOS), BAL, mutta muitakin arseenia kelatoivia tioliyhdisteitä voi käyttää.


title: Lasse Elo

text: Lasse Rikhard Elo (7. helmikuuta 1903 Rauma – 26. joulukuuta 1992 Nurmijärvi) oli suomalainen lavastaja. Hän oli huomattavimpia modernismin edustajia suomalaisessa lavastustaiteessa 1930- ja 1940-luvulla.


title: Lasse Elo

text: Lasse Elon vanhemmat olivat rautatieläinen Verner Rickard Elo ja Aurora Aleksandra Seton. Hänen ensimmäinen puolisonsa 1926–1932 oli Aili Matilda Juntunen ja toinen vuodesta 1938 Anna Rantanen. Elo kävi seitsemän luokkaa yhteiskoulua ja teki opintomatkoja Keski-Eurooppaan ja Neuvostoliittoon 1930-luvulla. Modernismin vaikutus alkoi näkyä suomalaisessa lavastustaiteessa juuri 1930-luvulla, jolloin erilaisia viitteellisiä keinoja käyttämällä irrottauduttiin realistisesta lavatuskäytännöstä. Elo kuului uuden näyttämönäkemyksen pioneereihin, ja hänen lavastuksensa olivat usein vahvasti pelkistettyjä.


title: Lasse Elo

text: Elo työskenteli 1920-, 1930- ja 1940-luvuilla Helsingin ruotsalaisessa teatterissa ja Helsingin Kansanteatterissa ja vuodesta 1948 Tampereen työväenteatterissa. Hänen tunnetuimpia teoksiaan ovat Hella Wuolijoen "Niskavuori"-sarjan kantaesitysten lavastukset, jotka yhdessä Eino Salmelaisen ohjausten kanssa ovat voimakkaasti vaikuttaneet myös näytelmien myöhempiin esityksiin.


title: Lasse Elo

text: Elo myös julkaisi näytelmäsuomennoksia.


title: Yleisurheilun alle 20-vuotiaiden maailmanmestaruuskilpailut 1988

text: Vuoden 1988 yleisurheilun alle 20-vuotiaiden maailmanmestaruuskilpailut käytiin 27.–31. heinäkuuta Greater Sudburyssa, Kanadassa.


title: Hellbound

text: Hellbound on vuonna 1994 ensi-iltansa saanut yhdysvaltalainen toimintatrilleri. Elokuvan on ohjannut Aaron Norris ja käsikirjoittanut Brent V. Friedman ja Galen Thompson. Pääosissa näyttelivät Chuck Norris, Calvin Levels ja Christopher Neame.


title: Hellbound

text: Kaksi Chicagon poliisia Shatter ja Jackson tutkivat erään rabbin raakaa murhaa. He matkaavat Israeliin jatkotutkimuksiin, jossa he saavat huomata olevansa yliluonnollisen olennon jäljillä. Prosatanos on palanut takaisin maan päälle sitten ristiretken aikaan, jolloin kuningas Richard onnistui vangitsemaan hänet rikkomalla Prosatanosin valtikkaan.


title: Hellbound

text: Suomessa elokuva esitettiin televisiossa 27. marraskuuta 2009 Nelosella.


title: Jože Plečnik

text: Jože Plečnik (23. tammikuuta 1872 Ljubljana, Krain, Itävalta-Unkari – 7. tammikuuta 1957 Ljubljana, Jugoslavia) oli sloveeniarkkitehti. Hän on suunnitellut erityisesti synnyin- ja kotikaupunkinsa Ljubljanan kouluja, kirkkoja ja puistoja sekä myös hautausmaan, jolle hänet on haudattu.


title: Jože Plečnik

text: Plečnikin kotitalo on muutettu museoksi. Erikoinen rakennus on kehittynyt pitkän ajan kuluessa vuodesta 1915, jolloin Plečnik hankki sen omistukseensa. Hän rakensi siihen parvekkeita ja puutarhoja. Sen soikea torni oli hänen työhuoneensa. Rakennuksessa on runsaasti yksityiskohtia, jotka ovat usein peräisin hänen suunnitteluprojekteistaan. Osa museon irtaimistosta on suunniteltu siirrettäväksi Ljubljanan kaupunginmuseoon.


title: Borgne

text: Borgne on Lounais-Sveitsissä, Valais’n kantonissa virtaava Rhônen sivujoki, joka saa alkunsa Italian raja-alueen jäätiköiltä. Borgne laskee Rhôneen Sionin kaupungin lähellä.


title: Borgne

text: Borgnella on kaksi alkujokea: "Borgne d'Arolla" on läntinen haara ja "Borgne de Ferpècle" itäisempi haara. La Dixence on Borgnen isoin haarajoki, jossa on Lac des Dix -patojärvi, Sveitsin suurin patoallas.


title: Uinti kesäolympialaisissa 1952 – naisten 100 metrin selkäuinti

text: Naisten 100 metrin selkäuintiin Helsingin olympiakisoissa osallistui 20 uimaria 14 eri maasta. Kilpailu suoritettiin kahdessa vaiheessa. Välieriä ei ollut, vaan alkukilpailun kahdeksan nopeinta selvisi suoraan loppukilpailuun. Kilpailu käytiin 29.-31. heinäkuuta Helsingin uimastadionilla.


title: Nuestra Señora de Atocha

text: Nuestra Señora de Atocha oli Espanjan laivaston 1622 Florida Keysin edustalla uponnut alus. Sen lastina oli upotessa kuparia, hopeaa, kultaa, tupakkaa, helmiä, jalokiviä ja indigoa. Laiva nimettiin Madridissa sijaitsevan Atochan seurakunnan mukaan. Hylky löydettiin vuonna 1985.


title: Nuestra Señora de Atocha

text: Hankaluuksien sarja piti "Atochan" Veracruzissa ennen kuin se pystyi kohtaamaan Tierra Firmen laivaston Havannassa, jossa alukselle aiheutui lisää viivästyksiä. Lopulta 28:n laivan saattue onnistui lähtemään Espanjaan vasta 4. syyskuuta 1622, kuusi viikkoa myöhässä aikataulusta.


title: Nuestra Señora de Atocha

text: Saattue joutui 6. syyskuuta ankaran hurrikaaniin koralliriutalla Dry Tortugasilla, noin 56 kilometriä Key Westistä länteen. Aluksen runko vaurioitui pahoin ja se upposi nopeasti. Miehistöstä selvisi hengissä vain kolme merimiestä ja kaksi orjaa.


title: Kásos (kunta)

text: Kásos ( eli Δήμος Κάσου, "Dímos Kásou") on Kreikan kunta, joka sijaitsee Kárpathoksen alueyksikössä Etelä-Egean saarten alueella. Kunnan pinta-ala on 69,464 neliökilometriä ja väkiluku 1 084 (vuonna 2011). Kunnan kuntakeskus on Fry.


title: Kásos (kunta)

text: Kásoksen kunta sijaitsee Egeanmeren saarilla, Välimereen kuuluvassa Egeanmeressä Kárpathoksen ja Kreetan saaren välissä. Kunta käsittää koko Kásoksen saaren. Sen lisäksi kuntaan kuuluvat seuraavat pienemmät saaret: Armáthia, Karofýlla, Koúrika, Lítra, Makronísi, Pláti, Pontikonísia (Mikró Pontikonísi ja Megálo Pontikonísi), Porionísi ja Strongýli. Saaret kuuluvat Dodekanesian saariryhmään.


title: Kásos (kunta)

text: Kásoksen kunta muodostuu seuraavista kylä- ja kaupunkiyhdyskunnista ja asutuksista:


title: Lac des Dix

text: Lac des Dix on Lounais-Sveitsissä, Sionin kaupungin eteläpuolella sijaitseva, La Dixence -jokeen rakennettu tekojärvi. Järven tilavuus on suurimmillaan 400 milj. m³. Sen pinta on 2 365 metriä mpy.


title: Lac des Dix

text: Pato on nimeltään Grande Dixence. Se on 285 metriä korkea, maailman suurin gravitaatiopato.


title: Lac des Dix

text:
Järveen liittyy useita pumppuasemia, tunneleita ja putkistoja, joiden avulla koko seudun (600 km²) vesi käytetään hyväksi sähkön tuotannossa. Vesivoimalaitoksia on kaikkiaan neljä. Niiden maksimigeneraattoriteho on yhteensä 2 064 MW:
Voimalaitokset tuottavat vuodessa sähköä yhteensä keskimäärin noin 2,2 TWh (mrd. kWh).


title: Kásoksen lentoasema

text: Kásoksen lentoasema (, , YPA: ΔΑΚΑ) on kunnallinen lentoasema Kásoksen saarella Kreikassa. Se sijaitsee Kásoksen pohjoisrannikolla saaren pääkylän Fryn länsipuolella.


title: Kásoksen lentoasema

text: Lentoasema aloitti toimintansa vuonna 1983. Lentoaseman kiitotiellä on pituutta 982 metriä ja leveyttä 25 metriä. Asema sijaitsee 11 metrin korkeudessa merenpinnasta. Lentoasemalla on yksi matkustajaterminaali sekä kolme lentokoneen pysäköintipaikkaa.


title: Kásoksen lentoasema

text: Lentoasemalle on säännöllisiä lentoja muun muassa Kárpathokselta, Kreetalta ja Ródokselta. Lentoasemalta on matkaa Fryhin noin kilometri. Kylään pääsee lentoasemalta muun muassa taksilla.


title: Yleisurheilun alle 20-vuotiaiden maailmanmestaruuskilpailut 1990

text: Vuoden 1990 yleisurheilun alle 20-vuotiaiden maailmanmestaruuskilpailut käytiin 8.–12. elokuuta Plovdivissa, Bulgariassa.


title: Von Troil

text: von Troil [fontru'iːl] on Södermanlandista lähtöisin oleva aatelissuku Ruotsissa ja Suomessa. Vanhin tunnetuin kantaisä on talonpoika Lars Larsson Hyltingenin pitäjästä 1500-luvun keskitienoilta. Hänen jälkeläisensä viidennessä polvessa oli arkkipiispa Samuel Troilius, jonka lapset hänen ansioiden takia kuningas Aadolf Fredrik aateloitti vuonna 1756 Tukholman linnassa nimellä von Troil. Vapaaherrallinen haara joka kotiutui Suomeen 1800-luvun alussa on vaikuttaneet erityisesti korkeissa hallinnollisissa ja virkatehtävissä.


title: Mir (Valko-Venäjä)

text: Mir (, ; ; ) on pieni kaupunkimainen taajama Karelitšyn hallintopiirissä Hrodnan maakunnan itälaidalla Valko-Venäjällä. Taajama on suosittu turistikohde vuonna 2000 Unescon maailmanperintöluetteloon päässeestä Mirin linnasta johtuen. Lokakuun 2009 väestönlaskennan mukaan Mirin pikkukaupunkimaisessa taajamassa asui pysyvästi 2 310 henkeä.


title: Mir (Valko-Venäjä)

text: Taajama sijaitsee maanteitse noin 100 kilometriä Minskin lounaispuolella ja 24 kilometriä Karelitšyn kaupunkikeskuksen kaakkoispuolella.


title: Phil Thompson

text: Philip Bernard "Phil" Thompson (s. 21. tammikuuta 1954 Liverpool) on englantilainen jalkapalloilija ja jalkapallovalmentaja.


title: Phil Thompson

text: Thompson tunnetaan parhaiten Liverpoolista. Hän on edustanut seuraa sekä pelaajana että valmentajana.


title: Phil Thompson

text: Thompson pystyi pelaamaan puolustuksessa tai keskikentällä. Yleensä hän pelasi keskuspuolustajana.


title: Phil Thompson

text: Thompson edusti Liverpoolia 1. divisioonassa vuosina 1972–1984. Hän toimi myös seuran kapteenina. Thompson saavutti Liverpoolin riveissä muun muassa seitsemän liigamestaruutta sekä kolme Euroopan cupin voittoa ja kaksi UEFA Cupin voittoa. Hän edusti lisäksi 2. divisioonassa Sheffield Unitedia vuosina 1984–1986.


title: Phil Thompson

text: Englannin maajoukkueessa Thompson pelasi vuosina 1976–1982 42 ottelua ja teki niissä yhden maalin. Hän edusti Englantia 1980 EM-kilpailuissa ja 1982 MM-kilpailuissa.Thompson on toiminut Liverpoolin apulaismanagerina Kenny Dalglishin, Graeme Sounessin ja Gérard Houllierin alaisuudessa. Hän toimi seuran väliaikaismanagerina vuosina 2001–2002.


title: Oskar Morgenstern

text: Oskar Morgenstern (24. tammikuuta 1902 – 26. heinäkuuta 1977) oli itävaltalainen taloustieteilijä.


title: Oskar Morgenstern

text: Morgenstern loi John von Neumannin kanssa pohjan peliteorialle. Vuonna 1944 he julkaisivat kirjan "Theory of Games and Economic Behavior".


title: Oskar Morgenstern

text: Morgenstern siirtyi Itävallasta Yhdysvaltoihin 1930-luvulla. Hän työskenteli urallaan muun muassa Wienin yliopistossa sekä Princetonin yliopistossa ja Institute for Advanced Studyssa.


title: Yhtä

text: Yhtä on rap-duo Nikon & Tapsan kolmas studioalbumi, joka julkaistiin 13. huhtikuuta 2011. Sen julkaisi Fresh Tunes Finland.


title: Yhtä

text: Albumin ensimmäinen musiikkivideo, nimikkokappale "Yhtä", julkaistiin joulukuussa 2010 ja toinen musiikkivideo "Tanssit" maaliskuussa 2011. Albumilla vierailevat Asa Masa, Hyzä, Puppa J, Raappana ja Saurus. Albumin on tuottanut kokonaan Niko Liinamaa, paitsi kappaleen "Täydellistä soundia", jonka ovat tuottaneet Niko Liinamaa ja Pik3.


title: Giovanni Galli

text: Giovanni Galli (s. 29. huhtikuuta 1958 Pisa, Italia) on italialainen jalkapalloilija. Hän oli Milanin menestysjoukkueen ykkösmaalivahti 1980-luvun lopulla. Hän torjui seuralle muun muassa kaksi Euroopan cupin voittoa.


title: Giovanni Galli

text: Galli edusti Milania Serie A:ssa vuosina 1986–1990. Hän voitti Euroopan cupien lisäksi muun muassa Italian-mestaruuden ja Intercontinental Cupin.


title: Giovanni Galli

text: Galli edusti lisäksi Serie A:ssa Fiorentinaa, Napolia, Torinoa ja Parmaa sekä Serie B:ssä Lucchesea. Hän saavutti Parman riveissä UEFA Cupin voiton.


title: Giovanni Galli

text: Italian maajoukkueessa Galli pelasi vuosina 1982–1986 19 ottelua. Hän edusti Italiaa MM-kilpailuissa vuosina 1982 ja 1986 sekä EM-kilpailuissa vuonna 1980. Galli voitti Italian riveissä maailmanmestaruuden vuonna 1982 pelaamatta minuuttiakaan. Vuonna 1986 hän oli Italian ykkösmaalivahti.Gallin poika Niccolò oli myös lupaava jalkapalloilija. Hän kuoli liikenneonnettomuudessa 17-vuotiaana vuonna 2001.


title: Giovanni Galli

text: Galli oli keskustaoikeiston ehdokkaana Firenzen pormestariksi vuonna 2009. Hän hävisi Matteo Renzille toisella kierroksella.


title: Malesian Grand Prix 2011

text: Malesian Grand Prix 2011 (virallisesti 2011 Formula 1 Petronas Malaysia Grand Prix) oli Formula 1 -kauden 2011 toinen osakilpailu, joka ajettiin 10. huhtikuuta 2011 Sepangin moottoriradalla Malesiassa.


title: Malesian Grand Prix 2011

text: Paalupaikalta kisaan lähti Red Bullin Sebastian Vettel, joka otti uransa 17:nnen paalupaikan. Toiseksi aika-ajoissa sijoittui Lewis Hamilton ja kolmanneksi Mark Webber.


title: Malesian Grand Prix 2011

text: Kilpailun lähdössä Nick Heidfeld nousi kuudennesta ruudusta toiseksi. Voittajana maaliin ajoi Sebastian Vettel, toiseksi sijoittui Jenson Button ja kolmanneksi Nick Heidfeld. Heikki Kovalainen oli 15. Fernando Alonso ja Lewis Hamilton saivat kilpailun jälkeen 20 sekunnin aikarangaistuksen. Alonsolle tuli rangaistus, koska hän törmäsi Hamiltonin auton takarenkaaseen, ja Hamiltonille, koska hän vaihtoi ajolinjaansa ohitustilanteessa useammin kuin kerran.


title: Yleisurheilun alle 20-vuotiaiden maailmanmestaruuskilpailut 1992

text: Vuoden 1992 yleisurheilun alle 20-vuotiaiden maailmanmestaruuskilpailut käytiin 16.–20. syyskuuta Soulissa, Etelä-Koreassa.


title: Desperado (albumi)

text: Desperado on yhdysvaltalaisen country rock -yhtye Eaglesin toinen studioalbumi, ja se on ilmestynyt vuonna 1973. Nimikappaleen lisäksi albumin tunnetuimpia kappaleita on "Tequila Sunrise". Samanveroinen kappale on kaunis hidas valssi "Saturday Night". Useissa kappaleissa on suoraan aiheena niin sanottu Villi länsi. Esimerkiksi avauskappale "Doolin-Dalton" kertoo lainsuojattomista Daltonin veljeksistä. Albumi onkin yksi rockin onnistuneimmista teema-albumeista.


title: Desperado (albumi)

text: Levyn on äänittänyt ja tuottanut Glyn Johns Asylum Records -levy-yhtiölle, jonka osoite on ollut 9120 Sunset Blvd., Los Angeles, Calif., 90069. Euroopassa jakelusta on huolehtinut WEA Musik GmbH, joka on Warner Communicationsin yhtiö. LP-levyjä on valmistettu Saksassa.


title: Desperado (albumi)

text: Albumi on äänitetty Lontoossa Island-studioilla. Johnsin apuna äänittäjänä on ollut Howard Kilgour. Masterointi on tehty Hollywoodissa The Mastering Labissa.


title: Desperado (albumi)

text: Taiteellisena johtajana ja suunnittelijana on toiminut Gary Burden yhtiölle R. Twerk. Valokuvaus ja tekstitys on Henry Diltzin käsialaa. Ohjauksesta on vastannut The Geffen Roberts Co.


title: Desperado (albumi)

text: Kiitoksissa on mainittu Leslie Morris, John Hartmann, Rico & The Mudsharks ja Charles Blocker.


title: Desperado (albumi)

text: Albumi on julkaistu myöhemmin digitaalisesti remasteroituna CD-muodossa. Masteroinnin on tehnyt Barry Diament Atlantic-studioilla.


title: Desperado (albumi)

text: CD-versiossa B-puolen avauskappaleen perään on nimetty lyhyt (0:48) instrumentaali "Doolin-Dalton".


title: Desperado (albumi)

text: Kappaleiden julkaisija on Kicking Bear / Benchmark Music, ASCAP paitsi kappaleen "Outlaw Man" osalta Good Friends Music / Benchmark Music, ASCAP.


title: Bathin ja Wellsin piispa

text: Bathin ja Wellsin piispa on hengellinen johtaja Englannin kirkon Canterburyn kirkkoprovinssiin kuuluvassa Bathin ja Wellsin hiippakunnassa, jonka maantieteellinen alue rajoittuu Somersetin kreivikuntaan ja pieneen osaan Dorsetia. Hiippakunnan tuomiokirkko sijaitsee Wellsissä.


title: Cause of Death

text: Cause of Death on yhdysvaltalaisen death metal- yhtye Obituaryn toinen studioalbumi, joka on julkaistu vuonna 1990. Albumia on pidetty virstapylväänä Death Metalin historiassa.


title: Cause of Death

text: Kansitaiteesta vastaa taiteilija Michael Whelan. Albumi on yhtyeen ensimmäinen julkaisu yhtyeeseen jääneen basisti Frank Watkinsonin kanssa, ja myös heidän ensimmäinen ja ainoa albumi kitaristi James Murphyn kanssa.


title: Cause of Death

text: Albumin kansikuvaa käytettiin H. P. Lovecraftin kokoelmassa "Bloodcurdling Tales of Horror and Macabre", ja osaa siitä käytettiin "Tomb and the Doom That Came to Sarnath"- pokkarissa. Sen oli tarkoitus olla Sepulturan Arise- albumin kansikuva, mutta Roadrunner Records antoi Obituaryn käyttää sitä ensin, koska Cause Of Death julkaistiin 1990 ja Arise vasta vuotta myöhemmin 1991. Sepultura valitsi toisen Michael Whelan kuvan Arise- albumin kanteen.


title: Cause of Death

text: Kaikki kappaleet säveltänyt Trevor Peres, Donald Tardy ja John Tardy, ellei toisin mainita.


title: Okahait

text: Okahait ("Echinorhinidae") on piikkihaikaloihin kuuluva valtamerissä elävä kalaheimo.


title: Okahait

text: Nykyisin okahaiden heimossa on elossa enää kaksi lajia okahai ("Echinorhinus brucus") ja iso-okahai ("Echinorhinus cookei"). Ne ovat suhteellisen suurikokoisia ja voivat kasvaa 3–4 metriä pitkiksi. Lajeilla on kaksi pientä, rinta eviä pienempiä, selkäevää, jotka sijaitsevat lähellä pyrstöä. Tunnusomaisimmat piirteet ovat pää muoto ja ihon piikit. Hampaissa on kolmesta seitsemään kärkeä. Okahait ovat ovovivipaarisia eli poikaset kuoriutuvat munista naaraan kohdussa.


title: Okahait

text: Okahaiden heimon lajeja tavataan kaikista valtameristä ja ne elävät sekä viileissä että lämpimissä vesissä. Ne elävät rannikkoseuduilla lähellä pohjaa yleensä 11–900 metrin syvyydessä. Lajien ravinto koostuu muista haista, luukaloista, äyriäisistä ja mustekaloista.


title: Varpanen

text: Varpanen, on järvi, joka sijaitsee entisessä Varpaisjärven kunnassa, Lapinlahdella Pohjois-Savossa. Varpasen vesi on hyvin tummaa, koska sen vesi on laskeutunut soilta alas järveen. Järven pohja on myös mutainen.


title: Varpanen

text: Järvi on osa Vuoksen vesistöön kuuluvaa Nilsiän reittiä. Varpaisjärven keskustaajama sijaitsee järven rannalla.


title: Midnight Believer

text: Midnight Believer on yhdysvaltalaisen blueskitaristi ja laulaja B. B. Kingin studioalbumi vuodelta 1978. Levyn on julkaissut ABC Records ja sen ovat tuottaneet Stewart Levine yhtiölle Outside Productions, Inc. sekä kolmikko "Stix" Hooper, Wilton Felder ja Joe Sample yhtiölle Crusaders Productions, Inc. Yhdistyneessä kuningaskunnassa levyn on julkaissut lisenssillä MCA Records.


title: Midnight Believer

text: Äänittäjänä ja miksaajana on toiminut Rik Pekkonen Hollywood Sound Recorders -studiossa Kalifornian Hollywoodissa. Masteroinnin on tehnyt Bernie Grundman A&M-studioilla samalla paikkakunnalla.


title: Midnight Believer

text: Levykannen teon taiteellisena johtajana on ollut Richard Germinaro. Suunnittelusta on vastannut Vartan / Rod Dyer, Inc. Typografian suunnittelu on Vartanin. Kuvituksen on tehnyt Michael Bryan.


title: Midnight Believer

text: Kiitoksissa on mainittu Tom Hooper, Fred Varner, Pam Lobue, Hollywood Soundin henkilökunta sekä ilmapiirin luomisesta Sal of Martoni's.


title: Midnight Believer

text: Sivu 1Sivu 2Laulut ovat Joe Samplen ja Will Jenningsin tekemiä lukuun ottamatta kappaletta "Never Make a Move Too Soon", jonka ovat tehneet "Stix" Hooper ja Jennigs. Kappaleiden julkaisijat ovat Rondor Music (London) Ltd. / Carlin Music Corp.


title: Midnight Believer

text:
Puhaltimet:
Puhaltimet kappaleella "I Just Can't Leave Your Love Alone"
Taustalaulajat:


title: Midnight Believer

text: Robert "Pops" Popwell esiintyy levyllä Crusaders Productionsin suosiollisella luvalla.


title: Ranskan avoin tennisturnaus 2011

text: Vuoden 2011 Ranskan avoin tennisturnaus pelattiin 22. toukokuuta – 5. kesäkuuta 2011 Pariisissa. Se oli kaikkiaan 110. Ranskan avoin tennisturnaus ja vuoden toinen Grand Slam -turnaus. Naisten kaksinpelin voitti Li Na, josta tuli ensimmäinen kiinalainen ja myös aasialainen Grand Slam -turnauksen voittaja kaksinpelissä. Miesten mestaruuden voitti Rafael Nadal jo kuudennen kerran.


title: Ranskan avoin tennisturnaus 2011

text: Kaksinpelien puolustavat mestarit olivat miehissä Espanjan Rafael Nadal ja naisissa Italian Francesca Schiavone. Nelinpelien puolustavat mestarit olivat miehissä Kanadan Daniel Nestor ja Serbian Nenad Zimonjić sekä naisissa Yhdysvaltojen Serena ja Venus Williams. Sekanelinpelin puolustava mestaripari oli Slovenian Katarina Srebotnik ja Serbian Nenad Zimonjić.


title: Ranskan avoin tennisturnaus 2011

text: Miesten puolella turnauksesta jäi pois Andy Roddick olkapäävamman vuoksi. Myös Juan Carlos Ferrero jätti turnauksen väliin. David Nalbandian puolestaan jätti turnauksen väliin, koska oli toipilaana tyräleikkauksesta sekä kärsi lihasvammasta. Venus ja Serena Williams eivät olleet vieläkään pelikunnossa. Edellisen kerran Grand Slam -turnaus oli pelattu ilman Williamseja Yhdysvaltain avoimissa 2003. Myöskään Dinara Safina ei osallistunut turnaukseen. Juuri ennen turnauksen alkua Lleyton Hewitt ilmoitti vetäytyvänsä turnauksesta.


title: Ranskan avoin tennisturnaus 2011

text: Naisten toiseksi sijoitettu Kim Clijsters hävisi toisen kierroksen ottelussa Arantxa Rusille, vaikka hän oli voittanut ensimmäisen erän ja johti toista erää jo 5–2. Kolmannella kierroksella edellisen vuoden finalisti Samantha Stosur hävisi Gisela Dulkolle. Myös ykköseksi sijoitettu Caroline Wozniacki putosi jatkosta kolmannella kierroksella, kun hän hävisi Daniela Hantuchoválle suoraan kahdessa erässä. Koskaan aiemmin avoimella aikakaudella ei Grand Slam -turnauksessa naisten puolella ollut sekä ykköseksi että kakkoseksi sijoitettu pelaaja pudonnut ennen neljättä kierrosta. Neljännellä kierroksella jatkosta putosi kolmanneksi sijoitettu Vera Zvonarjova, joka hävisi Anastasija Pavljutšenkovalle.


title: Ranskan avoin tennisturnaus 2011

text: Miesten puolella Roger Federer teki uuden ennätyksen pääsemällä 28. kerran peräkkäin Grand Slam -turnauksen puolivälieriin. Fabio Fogninista tuli 16 vuoteen ensimmäinen Ranskan avoimissa puolivälieriin selviytynyt italialainen miestennispelaaja. Puolivälierässä Novak Đoković sai luovutusvoiton Fogninista, kun tämä joutui vetäytymään ottelusta kipeytyneen jalan takia. Välierässä Đokovićin 43 ottelun voittoputki katkesi, kun hän hävisi Roger Federerille.


title: Louhelan ostoskeskus

text: Louhelan ostoskeskus sijaitsee Vantaalla Myyrmäen kaupunginosassa Louhelassa. Se valmistui 20.3.2012 ja on yksikerroksinen ostoskeskus, joka rakennettiin puretun Louhelan ostoskeskuksen (1967–2011) edessä olleen pysäköintialueen paikalle. Ostoskeskuksessa toimivat K-Market, Chinaman, kampaamo ja grilli (2017). Rakennuksen laajuus on 1138 kerrosneliömetriä.


title: Louhelan ostoskeskus

text: Asemakaavassa annetun rakennusoikeus (875 k-m) ylitettiin poikkeamisluvan turvin.


title: Louhelan ostoskeskus

text: Louhelan purettu ostoskeskus oli valmistunut vuonna 1967 ja sen oli suunnitellut arkkitehti Aarne Ehojoki. Rakennus oli u-muotoinen ja sen laajuus oli 1 060 kerrosneliömetriä.


title: Louhelan ostoskeskus

text: Ostoskeskuksen edustalla pysäköintialueella toimi vuodesta 1973 alkaen vilkas viikonlopputori, Louhelan tori, mutta myöhemmin torikauppa siirtyi Myyrmäkeen Paalutorille.


title: Louhelan ostoskeskus

text: Ostoskeskuksessa toimi aluksi kaksi kauppaa (A&O ja HOK), kemikalio ja R-kioski. Vuonna 1969 avattiin ravintola Kultakaivos, jonka yhteydessä toimi hetken kahvila Louhentupa. Kioskin vieressä oli kaksi liiketilaa, toisessa kukkakauppa ja toisessa lyhyttavaraliike. Yksi liikehuoneisto jäi tyhjäksi, sen valtasi Pub Punakulma. Kemikalio vaihtui pian kampaamoksi. Loppuaikoina (2010) rakennuksessa toimi Siwa, kaksi olutravintolaa, kampaamo-parturi ja kiinteistönvälitystoimisto.


title: Louhelan ostoskeskus

text: Ostoskeskuksesta tehtiin rakennussuojelualoite (2006), josta Museovirasto (2009) katsoi, että rakennuksella ei ollut huomattavaa valtakunnallista merkitystä eikä muita erityisiä tai pakottavia syitä rakennussuojelulain käyttöön. Vantaan ostoskeskusten inventoinnissa (2008) Louhelan ostoskeskus esitettiin säilytettäväksi, mutta ei suojeltavaksi, joten yleiskaavan (2007) tavoitteet kaupunkirakenteen tiivistämisestä ja täydentämisestä katsottiin säilyttämistä painavimmiksi.


title: Louhelan ostoskeskus

text: Ostoskeskus oli Vantaan toiseksi vanhin liikekeskus, sitä aiemmin oli rakennettu vain Kaivokselan ostoskeskus (1962).


title: Louhelan ostoskeskus

text: Ostoskeskus suljettiin 27. maaliskuuta 2011 ja purkaminen alkoi 26. toukokuuta 2011. Ostoskeskuksen paikalle on rakennettu viisikerroksinen kerrostalo sekä sen eteen uusi yksikerroksinen entistä isompi ostoskeskus. Purettu ostoskeskus on valokuvattu ja kuvia säilytetään Vantaan kaupunginmuseon arkistossa.


title: Super Electric

text: Super Electric on suomalaisen, elektronista tanssimusiikkia esittävän Bomfunk MC’s -yhtyeen CD-single vuodelta 2001. Se oli Suomessa listaykkösenä ja siitä on tehty myös musiikkivideo.


title: Super Electric

text: Singlen on julkaissut Sony Music Entertainment (Finland) Oy rekisteröidyllä Epidrome-tavaramerkillä sarjatunnuksella EPD 671826 1. Kappale on myös yhtyeen vuoden 2002 albumilla Burnin' Sneakers.


title: Super Electric

text: Singlen on tuottanut Jaakko "JS16" Salovaara JS16 Inch -studiossa. Masteroinnin on tehnyt Pauli Saastamoinen Finnvox-studioilla.


title: Super Electric

text: Levykannen suunnittelusta on vastannut Jani Tolin yhtiöstä Alfons Helsinki ja valokuvaaja on Antton Miettinen.Musiikin on säveltänyt Jaakko "JS16" Salovaara, sanoituksen on tehnyt B.O.W. eli Raymond Ebanks ja skrätsäyksestä vastaa Gismo eli Ismo Lappalainen. Julkaisija on BMG Music Publishing Finland Oy.


title: Martta puhuu

text: Martta puhuu () on Yle TV2:lla esitettävä yhdysvaltalainen lasten piirrossarja. Sarjan päähenkilöt ovat puhuva koira Martta ja sen omistaja Helena. Muita henkilöitä ovat Tuomo, Jaakko, Karoliina, Tero, Eliisa ja Helenan perheen toinen koira Kirppu. Myös Eliisan kissa Nelson esittäytyy sarjassa toisinaan.


title: Yleisurheilun alle 20-vuotiaiden maailmanmestaruuskilpailut 1994

text: Vuoden 1994 yleisurheilun alle 20-vuotiaiden maailmanmestaruuskilpailut käytiin 20.–24. heinäkuuta Lissabonissa, Portugalissa.


title: Vlásios Máras

text: Vlásios ”Vlásis” Máras (, s. 31. maaliskuuta 1983 Ateena) on kreikkalainen telinevoimistelija, maailman- ja Euroopan mestari. Hänen vahvin telineensä on rekki.


title: Vlásios Máras

text: Máras on voittanut rekillä MM-kilpailuista kaksi kultaa ja pronssin. EM-kilpailuissa hän on voittanut viidesti rekin kultaa, kerran hopeaa ja kahdesti pronssia. Euroopan kisoista hänellä on yksi hopea. Máras osallistui myös vuosien 2004, 2008 ja 2012 kesäolympialaisiin: Ateenassa 2004 hänen paras sijoituksensa oli rekin 13. sija, Pekingissä 2008 hän sijoittui parhaimmillaan hypyn 11:nneksi ja Lontoossa 2012 rekin 35:nneksi.


title: Kásoksen verilöyly

text: Kásoksen verilöyly tapahtui 27. toukokuuta ja 7. kesäkuuta 1824 välisenä aikana osmanien valtakuntaan kuuluneella pienellä Kásoksen saarella. Nykyisin Kásos on osa Kreikkaa. Verilöylyssä Egyptin ja osmanien yhdistyneet joukot polttivat Kásoksen ja surmasivat paikallisväestöä. Tätä verilöylyä muistetaan vuosittain 7. kesäkuuta järjestettävässä juhlassa Kásoksen pääkaupungissa Frýssä.


title: Kásoksen verilöyly

text: Kásoksella on harjoitettu merenkulkua vuosituhansien ajan, ja sen kauppalaivaston koko oli 1800-luvun alussa noin 700 ja asukkaita saarella oli lähteestä riippuen noin 8 000–11 000. Kásoksen laivasto osallistui menestyksekkäästi vuoden 1821 itsenäisyystaisteluun. Kásoslaisilla aluksilla tehtiin hyökkäyksiä läheisille saarille sekä Syyriaan ja Egyptiin saakka. Heinäkuussa 1821 Kásoksen laivasto taisteli Kreetan vapauden puolesta ja useita kreetalaisia saapui Kásokselle pakolaisiksi. Kásoslaisten toiminta ärsytti osmanien Egyptin käskynhaltijaa Muhammad Alia, jonka tavoitteena oli perustaa Kreetalle tukikohta ennen Peloponnesoksen niemimaalle hyökkäystä. Muhammad Ali näki Kásoksen suuren laivaston esteenä perustaa tukikohta.


title: Kásoksen verilöyly

text: Egyptiläisten ja osmanien yhdistynyt 45 aluksen laivasto entisen merirosvon Ismail Gibraltarin johdolla saapui 27. toukokuuta 1824 saaren edustalle. Alkoi muutaman päivän kestänyt taistelu. Lopulta 7. kesäkuuta yli tuhannen hengen, tai toisen lähteen mukaan 4 000 hengen, vihollisjoukot rantautuivat Kásokselle sytyttäen koko saaren tuleen ja tappaen kaikki aseenkantoiässä olleet miehet. Toisen lähteen mukaan kaikki yli kahdeksanvuotiaat miehet tapettiin. Kaikkiaan kásoslaisia tapettiin verilöylyssä noin 7 000. Selviytyneet naiset ja lapset vietiin Egyptiin orjiksi.


title: Kásoksen verilöyly

text: Erään legendan mukaan kásoslainen kapteeni Markos Malliarakis tappoi yli 30 osmania. Hänen jouduttua kiinniotetuksi, nappasi hän eräältä vartijalta vielä veitsen, jolla surmasi muutamia osmaneja. Tämän jälkeen Malliarakis kuitenkin tapettiin.


title: Nikolajevskin välikohtaus

text: Nikolajevskin välikohtaus oli vuonna 1920 kehittynyt sarja tapahtumia, jossa ulkovallat osallistuivat Venäjän sisällissotaan. Tapahtumat päättyivät Nikolajevsk-na-Amuressa asuneiden satojen japanilaisten ja useimpien kaupungissa asuneiden venäläisten surmaamiseen.


title: Nikolajevskin välikohtaus

text: Keisarillisen Japanin armeija ṿaltasi Nikolajevsk-na-Amure syyskuussa 1918 osana Siperian interventiota. Helmikuun alussa 1920 kaupungissa oli noin 450 japanilaisen siviilin ja 350 sotilaan muodostama yhteisö. Japanin lisäksi Venäjän valkoinen armeija oli sijoittanut kaupunkiin noin 300 sotilasta. Kaupungissa asui noin 15 000 siviiliä. Tammikuussa 1920 lähes 4 000 sotilaan vahvuinen joukko partisaaneja piiritti kaupungin. Partisaanien komentajana toimi Yakov Triapitsyn.


title: Nikolajevskin välikohtaus

text: 24. helmikuuta 1920 japanilaisten komentaja salli partisaanien edetä kaupunkiin. Partisaanit ryhtyivät kokoamaan ja teloittamaan valkoisen armeijan kannattajia. 10. maaliskuuta partisaanien komentaja esitti vaatimuksen japanilaisten antautumiseksi. Hän odotti japanilaisten kieltäytyvän tästä. Japanilaiset tekivät yllätyshyökkäyksen 12. maaliskuuta 1920. Hyökkäys epäonnistui ja suurin osa japanilaisista sotilaista kuoli. Jäljelle jääneet antautuivat japanilaisten komentajien käskystä. Tästä huolimatta Triapitsyn päätti kostaa ja surmasi kaikki japanilaiset sotilaat sekä suurimman osan siviileistä. Noin 700 japanilaista kuoli kostossa.


title: Nikolajevskin välikohtaus

text: Tämän jälkeen Triapitsyn ryhtyi hallitsemaan kaupunkia kauhun avulla. Hän teloitti kaikki vaaralliseksi katsomansa siviilit. Partisaaneilla oli pulaa ammuksista, joten yksi teloitusmenetelmä oli iskeä heitä pistimellä ja heittää heidät Amur-jokeen tehtyyn avantoon. Triapitsyn surmasi useita tuhansia kaupungin asukkaista.


title: Nikolajevskin välikohtaus

text: Toukokuun lopussa kaupunkiin saapui japanilaisten vahvistusjoukko. Triapitsyn teloitti kaikki jäljellä olleet asukkaat ja poltti kaupungin.


title: Nikolajevskin välikohtaus

text: Japanin hallitus lähetti protestin bolsevikkihallitukselle ja vaati kompensaatiota. Venäjän hallitus vastasi vangitsemalla ja teloittamalla Triapitsynin. Japanilaisten mielestä tämä ei kuitenkaan riittänyt ja he käyttivät tapahtumaa syynä Sahalinin pohjoisosan miehitykselle. Lisäksi Japani ei tunnustanut Neuvostoliittoa ennen kuin vuonna 1925.